3.  การประกอบธุรกิจของแต่ละสายผลิตภัณฑ์

  1) ลักษณะผลิตภัณฑ์

+----------+---------+-----------------+--------------+----------------+
| ผ        | เค      | ลักษณะ           | ลูก           | การจัดจำหน่าย    |
| ลิตภัณฑ์หลัก | รื่องหมาย | การนำผลิตภัณฑ์ไปใช้ | ค้ากลุ่มเป้าหมาย |                |
|          |         |                 |              |                |
|          | การค้า   |                 |              |                |
+----------+---------+-----------------+--------------+----------------+
| 1.       | -       | -               | -            | - บรรจุแทงค์ขนาด |
| ก        |         | ใ               | โรงงา        | 12-13 ตัน       |
| ลุ่มน้ำมันพืช |         | ช้เป็นวัตถุดิบในการผ | นกลั่นน้ำมันปาล์ม |                |
|          |         | ลิตน้ำมันปาล์มบริสุทธิ์ |              |                |
| 1.1      |         |                 |              |                |
| น้ำมันป    |         |                 |              |                |
| าล์ม(Palm |         |                 |              |                |
| Oil)     |         |                 |              |                |
|          |         |                 |              |                |
| 1.1.1    |         |                 |              |                |
| น้ำ       |         |                 |              |                |
| มันปาล์มดิบ |         |                 |              |                |
|          |         |                 |              |                |
| (Crude   |         |                 |              |                |
| Palm     |         |                 |              |                |
| Oil)     |         |                 |              |                |
+----------+---------+-----------------+--------------+----------------+
| 1.1.2    | -       | -               | -            | - บรรจุแทงค์ขนาด |
| น้ำมันเมล็ด |         | ใช้เป็นวัต         | โรงงา        | 12-13 ตัน       |
| ในปาล์มดิบ |         | ถุดิบในการผลิตน้ำมัน | นกลั่นน้ำมันปาล์ม |                |
|          |         | เมล็ดในปาล์มบริสุทธิ์ |              |                |
| (Crude   |         |                 |              |                |
| Palm     |         |                 |              |                |
| Kernel   |         |                 |              |                |
| Oil)     |         |                 |              |                |
+----------+---------+-----------------+--------------+----------------+
| 1.1.3    | -       | -               | -            | - บรรจุแทงค์ขนาด |
| น้ำมันปาล์ม |         | ใช้เป็นส่วนผสม     | โรงงา        | 12-13 ตัน       |
|          |         | ในการทำนมข้นหวาน | นผลิตนมข้นหวาน |                |
| บริสุทธิ์    |         | และไอศครีม       |              | - บรรจุถังขนาด   |
|          |         |                 | -            | 200ลิตร         |
| (RBD     |         | -               | โร           |                |
| Palm     |         | ใช้เป็นน้ำม        | งงานทำไอศครีม |                |
| Oil)     |         | ันทอดบะหมี่กึ่งสำเร็จ |              |                |
|          |         |                 | -            |                |
|          |         | รูป, มันฝรั่ง       | โรงงานท      |                |
|          |         |                 | ำบะหมี่กึ่งสำเร็จ |                |
|          |         |                 |              |                |
|          |         |                 | รูป           |                |
+----------+---------+-----------------+--------------+----------------+
| 1.1.4    | หย      | - ใช้บริโภคโดยตรง | -            | - บรรจุขวดขนาด  |
| น้ำมันปาล์ม | กไฮ-เอ, |                 | ห้างสรรพสินค้า  | 0.25, 0.5, 1,  |
|          | แ       | -               |              |                |
| โอเลอีน   | สงจันทร์, | ใช้เป็นส่วน        | - ร้านค้าส่ง    | 2, และ 5 ลิตร   |
|          | ไนฟ์     | ผสมในการทำขนมปัง |              |                |
| (RBD     |         | และขนมขบเคี้ยวต่าง | - ร้านอาหาร   | - บรรจุปี๊บขนาด   |
| Palm     |         | ๆ               |              | 13.75 และ18    |
|          |         |                 |              |                |
| Olein)   |         |                 |              | ลิตร            |
|          |         |                 |              |                |
|          |         |                 |              | - บรรจุถังขนาด   |
|          |         |                 |              | 200 ลิตร        |
|          |         |                 |              |                |
|          |         |                 |              | - บรรจุแทงค์ขนาด |
|          |         |                 |              | 12-13 ตัน       |
+----------+---------+-----------------+--------------+----------------+
| 1.1.5    | -       | -               | - บริษัทฯ      | - บรรจุแทงค์ขนาด |
| น้ำมันปาล์ม |         | เป็น             | ใช้เป็นวัตถุดิบใน | 12-13 ตัน       |
|          |         | วัตถุดิบในการทำสบู่, |              |                |
| สเตียรีน   |         | ไขมัน ผสม,       | การผ         | - บรรจุถังขนาด   |
|          |         | มาการีน และ      | ลิตไขมันผสมและ | 200 ลิตร        |
| (RBD     |         | Hydrogenated    |              |                |
| Palm     |         | Fat             | มาการีน       |                |
|          |         |                 |              |                |
| Stearin) |         | -               | - โรงงานทำสบู่ |                |
|          |         | เป็นวัตถุดิบ        |              |                |
|          |         | ในการทำอาหารสัตว์ | -            |                |
|          |         |                 | โรงง         |                |
|          |         |                 | านทำอาหารสัตว์ |                |
+----------+---------+-----------------+--------------+----------------+
| 1.1.6    | -       | -               | - โรงงานทำสบู่ | - บรรจุแทงค์ขนาด |
| กรดไขมัน  |         | ใช้เป            |              | 12-13 ตัน       |
|          |         | ็นวัตถุดิบในการทำสบู่ | -            |                |
| อิสระ     |         | และ             | โรงง         | - บรรจุถังขนาด   |
|          |         |                 | านทำอาหารสัตว์ | 200 ลิตร        |
| (Palm    |         | อาหารสัตว์        |              |                |
| Fatty    |         |                 | -            |                |
|          |         | -               | โรงงานผลิตยา  |                |
| Acid)    |         | ใช้เป็นส่วนผสมในยา |              |                |
|          |         |                 | -            |                |
|          |         | -               | โรงงาน       |                |
|          |         | ใช้เป็นว          | ผลิตน้ำมันเครื่อง |                |
|          |         | ัตถุดิบในการทำน้ำมัน |              |                |
|          |         |                 |              |                |
|          |         | เครื่อง           |              |                |
+----------+---------+-----------------+--------------+----------------+
| 1.1.7    | -       | -               | -            | - บรรจุแทงค์ขนาด |
| น้ำม      |         | ใช้เป็นวัต         | อุต           | 12-13 ตัน       |
| ันเมล็ดในป |         | ถุดิบในการผลิตทำสบู่ | สาหกรรมผลิตสบู่ |                |
| าล์มบริสุทธิ์ |         |                 |              | - บรรจุถังขนาด   |
|          |         | ก้อน,สบู่เหลว      | -            | 200 ลิตร        |
| (RBD     |         |                 | อุตสา         |                |
| Palm     |         | -               | หกรรมผลิตแชมพู |                |
|          |         | ใช้เป็นวัตถุด       |              |                |
| Kernel   |         | ิบในการผลิตแชมพูใส |              |                |
| Oil)     |         |                 |              |                |
|          |         | -               |              |                |
|          |         | ใช้เป็นวัต         |              |                |
|          |         | ถุดิบในการผลิตไขมัน |              |                |
|          |         |                 |              |                |
|          |         | ผสม,มาการีน และ  |              |                |
|          |         | Hydrogenated    |              |                |
|          |         |                 |              |                |
|          |         | Fat             |              |                |
+----------+---------+-----------------+--------------+----------------+

+----------+---------+-----------------+--------------+----------------+
| ผ        | เค      | ลักษณะ           | ลูก           | การจัดจำหน่าย    |
| ลิตภัณฑ์หลัก | รื่องหมาย | การนำผลิตภัณฑ์ไปใช้ | ค้ากลุ่มเป้าหมาย |                |
|          |         |                 |              |                |
|          | การค้า   |                 |              |                |
+----------+---------+-----------------+--------------+----------------+
| 1.2      | แสงจันทร์ | -               | -            | - บรรจุปี๊บขนาด   |
| น้ำ       |         | ใช้เป็นวัต         | โรงงานทำขนม, | 13.75 และ18    |
| มันมะพร้าว |         | ถุดิบในการผลิตไขมัน | ไอศกรีม       |                |
|          |         |                 |              | ลิตร            |
| (Coconut |         | ผสม,มาการีน และ  | - ร้านเบเกอรี่  |                |
| Oil)     |         |                 |              | - บรรจุถังขนาด   |
|          |         | Hydrogenated    |              | 200 ลิตร        |
|          |         | Fat             |              |                |
|          |         |                 |              | - บรรจุแทงค์ขนาด |
|          |         | -               |              | 12-13 ตัน       |
|          |         | ใช้เป็นส่วนผ       |              |                |
|          |         | สมในการทำไอศครีม |              |                |
|          |         |                 |              |                |
|          |         | -               |              |                |
|          |         | ใช้เป็นส่วนผ       |              |                |
|          |         | สมในการทำเบเกอรี่ |              |                |
+----------+---------+-----------------+--------------+----------------+
| 1.3      | หยก     | - ใช้บริโภคโดยตรง | -            | - บรรจุขวดขนาด  |
| น้ำม      |         |                 | ห้างสรรพสินค้า  | 1 ลิตร          |
| ันถั่วเหลือง |         |                 |              |                |
|          |         |                 | - ร้านค้าส่ง    |                |
| (Soybean |         |                 |              |                |
| Oil)     |         |                 | - ร้านอาหาร   |                |
+----------+---------+-----------------+--------------+----------------+
| 1.4      | หยก     | - ใช้บริโภคโดยตรง | -            | - บรรจุขวดขนาด  |
| น้ำม      |         |                 | ห้างสรรพสินค้า  | 1 ลิตร          |
| ันเมล็ดดอก |         |                 |              |                |
|          |         |                 | - ร้านค้าส่ง    |                |
| ทานตะวัน  |         |                 |              |                |
|          |         |                 | - ร้านอาหาร   |                |
| (S       |         |                 |              |                |
| unflower |         |                 |              |                |
| Seed     |         |                 |              |                |
| Oil)     |         |                 |              |                |
+----------+---------+-----------------+--------------+----------------+
| 1.5      | หยก     | - ใช้บริโภคโดยตรง | -            | - บรรจุขวดขนาด  |
| น้ำ       |         |                 | ห้างสรรพสินค้า  | 1 ลิตร          |
| มันข้าวโพด |         |                 |              |                |
|          |         |                 |              |                |
| (Corn    |         |                 |              |                |
| Oil)     |         |                 |              |                |
+----------+---------+-----------------+--------------+----------------+
| 2.       | เซ      | -               | -            | -บรรจุถุง 1      |
| เน       | สท์โกลด์, | ใช้เป็นส่วนผ       | อุต           | กิโลกรัม         |
| ยเทียมและ | เซสท์,   | สมในการทำขนมปัง, | สาหกรรมอาหาร |                |
|          | หยก,    | เค้ก, คุ๊กกี้ เป็นต้น  |              | - บรรจุกล่อง 15  |
| ไ        | ใ       |                 | -            | กิโลกรัม         |
| ขมันพืชผสม | บไม้ทอง, |                 | อุตสาหกรรมขนม |                |
|          | แ       |                 |              | - บรรจุปี๊บ 15    |
| 2.1      | สงจันทร์, |                 | -            | กิโลกรัม         |
| เนยเทียม  | เอชฟู้ด   |                 | ร้า           |                |
|          |         |                 | นอาหารฟาส์ตฟู้ด | -              |
| (Ma      |         |                 |              | ขนาดบรร        |
| rgarine) |         |                 | - ร้านเบเกอรี่  | จุพิเศษตามคำสั่งซื้อ |
|          |         |                 |              |                |
|          |         |                 | - ร้านค้าส่ง    | ของลูกค้า        |
+----------+---------+-----------------+--------------+----------------+
| 2.2      | เซ      | -               | -            | - บรรจุถุง 1     |
| ไ        | สท์โกลด์, | ใช้เป็นทอดอาห     | อุต           | กิโลกรัม         |
| ขมันพืชผสม | เซสท์,   | ารต่างๆแทนน้ำมันพืช | สาหกรรมอาหาร |                |
|          | หยก,    | เพื่อให้อ          |              | - บรรจุกล่อง 15  |
| (Sho     | ใ       | าหารที่ทอดมีสีเหลือง | -            | กิโลกรัม         |
| rtening) | บไม้ทอง, | ไม่อมน้ำมัน        | อุตสาหกรรมขนม |                |
|          | แ       | และอาหารท       |              | - บรรจุปี๊บ 15    |
|          | สงจันทร์, | ี่ได้จะคงความกรอบไ | -            | กิโลกรัม         |
|          | ฟรายอิ้ง, | ด้นานและไม่มีกลิ่นหืน | ร้า           |                |
|          | ฟราย    |                 | นอาหารฟาส์ตฟู้ด | -              |
|          | ฟราย,   | -               |              | ขนาดบรร        |
|          | ไฮแฟ    | ใช้เป็นส          | - ร้านเบเกอรี่  | จุพิเศษตามคำสั่งซื้อ |
|          | ท-เควัน, | ่วนผสมในการทำขนม |              |                |
|          | โดแฟท   |                 | - ร้านค้าส่ง    | ของลูกค้า        |
+----------+---------+-----------------+--------------+----------------+
| 3.       | ยูเอฟซี   | -               | -            | -              |
| กลุ่มผ     |         | ใช้ปรุงอาหา       | ห้างสรรพสินค้า  | บรรจุขวดแก้วขนาด |
| ักและผลไม้ |         | รและบริโภคโดยตรง |              | 7 และ 12 ออนซ์  |
|          |         |                 | - ร้านค้าส่ง    |                |
| 3.1 ผัก   |         |                 |              | -              |
|          |         |                 | - ร้านอาหาร   | บรรจุกระป๋องขนาด |
| (Canned  |         |                 |              | 15, 20, 30 และ |
| Ve       |         |                 |              | 108 ออนซ์       |
| getable) |         |                 |              |                |
+----------+---------+-----------------+--------------+----------------+
| 3.2 ผลไม้ | ยูเอฟซี,  | -               | -            | -              |
|          | พีทีไอ    | ใช้ปรุงอาหา       | ห้างสรรพสินค้า  | บรรจุกระป๋องขนาด |
| (Canned  |         | รและบริโภคโดยตรง |              | 15, 20, 30ออนซ์ |
| Fruit)   |         |                 | - ร้านค้าส่ง    |                |
+----------+---------+-----------------+--------------+----------------+

+----------+---------+-----------------+--------------+----------------+
| ผ        | เค      | ลักษณะ           | ลูก           | การจัดจำหน่าย    |
| ลิตภัณฑ์หลัก | รื่องหมาย | การนำผลิตภัณฑ์ไปใช้ | ค้ากลุ่มเป้าหมาย |                |
|          |         |                 |              |                |
|          | การค้า   |                 |              |                |
+----------+---------+-----------------+--------------+----------------+
| 4.       | ยูเอฟซี   | - ใช้บริโภคโดยตรง | -            | -              |
| กล       |         |                 | ห้างสรรพสินค้า  | บรร            |
| ุ่มเครื่องดื่ม |         |                 |              | จุขวดกระป๋องขนาด |
|          |         |                 | - ร้านค้าส่ง    | 8 ออนซ์         |
|          |         |                 |              |                |
|          |         |                 | - ร้านอาหาร   | - บรรจุกล่อง UHT |
|          |         |                 |              | ขนาด 1 ลิตร     |
+----------+---------+-----------------+--------------+----------------+
| 5.       | ยูเอฟซี   | -               | -            | -              |
| กลุ่มซอส   |         | ใช้ปรุงอาหา       | ห้างสรรพสินค้า  | บรรจุขวดแก้วขนาด |
| และ      |         | รและบริโภคโดยตรง |              | 340 และ 850    |
|          |         |                 | - ร้านค้าส่ง    | กรัม            |
| เค       |         |                 |              |                |
| รื่องปรุงรส |         |                 | - ร้านอาหาร   |                |
+----------+---------+-----------------+--------------+----------------+

การแปรรูปผลปาล์มให้เป็นผลิตภัณฑ์ต่างๆ

  ผลปาล์ม

  เมล็ดใน น้ำมันปาล์มดิบ กากเส้นใย เศษกะลา

กากเมล็ดใน น้ำมันเมล็ดใน เติมไฮโดรเจน กลั่นบริสุทธิ์

เชื้อเพลิง อาหารสัตว์ ฯลฯ

เนยขาว ไขมันบริสุทธิ์

อาหารสัตว์ วานาสปาตี เนยเทียม แยกส่วน กลั่นบริสุทธิ์ ใช้ทางเทคนิค

วานาสปาตี

เนยขาว น้ำมันกรด สเตรีน โอเลอีน กรดไขมัน

สบู่ น้ำมันทอด

ผงซักฟอก เนยเทียม เมลโลรีน แยก เนยขาว น้ำมันกรด เคลือบดีบุก

ไขมันผสม ทาแซนวิช เนยโกโก้ น้ำมันปรุงรสอาหาร หมึกพิมพ์

ขนมปังกรอบ ไอศครีม กลีเซอรีล เนยขาว ยาขัดเงา ลอรีลแอลกอฮอล์ ครีม ผสมในนม
ไขมันผสมน้ำ กรดไขมัน เนยเทียม ผงซักฟอก ไขมันทำขนมปัง คอฟฟี่เมท ส่วนผสมอาหาร
น้ำมันสลัด สบู่

กรดไขมัน ครีมเทียม เคมีภัณฑ์ สบู่ ขนมเค้ก สี

เนยโกโก้ เซซีน ขนมปังกรอบ อะมีนส์

เคลือบแป้ง เทียนไข กลีเซอรีน

ไขมันทำขนมปัง เอสเตอร์ แอลกอฮอล์

กรดสเตียริค ผงซักฟอก

ที่มา : ปรับปรุงจาก Palm Oil Utilization Chart โดย Palm Oil Research
Institute of Malaysia

ปัจจัยที่มีผลกระทบต่อโอกาสหรือข้อจำกัดในการประกอบธุรกิจ

1.  การถูกควบคุมราคาโดยกรมการค้าภายใน

  เนื่องจากน้ำมันพืชบรรจุขวดเป็นสินค้าที่ถูกควบคุมราคาโดยกรมการค้าภายใน กระทรวงพาณิชย์
  ดังนั้นการกำหนดราคาขายในปัจจุบันยังคงมีข้อจำกัดอยู่
  ซึ่งทำให้ไม่สามารถปรับราคาให้สอดคล้องกับต้นทุนการผลิตที่อาจเพิ่มขึ้นได้ในทันที
  เนื่องจากภาวะการขาดแคลนวัตถุดิบ ซึ่งจะขึ้นอยู่กับปริมาณผลปาล์มสดที่ออกสู่ตลาดในแต่ละฤดู
  แต่อาจสามารถเสนอราคาใหม่ให้กับกรมการค้าภายในพิจารณาได้
  ซึ่งต้องอาศัยเวลาในการพิจารณาอนุมัติ

2.  ความไม่แน่นอนของปริมาณวัตถุดิบ

  ปาล์มน้ำมันเป็นวัตถุดิบหลักในการผลิตน้ำมันปาล์ม
  โดยการเจริญเติบโตและผลผลิตของปาล์มน้ำมันจะขึ้นอยู่กับหลายปัจจัย
  โดยเฉพาะปริมาณน้ำและปุ๋ยที่เพียงพอ
  ส่งผลให้ปริมาณน้ำฝนเป็นหนึ่งปัจจัยที่มีความสำคัญเช่นเดียวกับพืชเกษตรทั่วไป
  ปาล์มน้ำมันเป็นพืชที่ต้องการน้ำโดยเฉลี่ยประมาณ 1,800-2,000 ม.ม.ต่อปี
  และไม่ควรมีสภาพแห้งแล้งเกิน 2 เดือน ดังนั้นหากในปีใดที่มีปริมาณน้ำฝนน้อย
  หรือสภาพภูมิอากาศไม่เอื้ออำนวย จะทำให้ผลผลิตปาล์มน้ำมันต่อต้นน้อย
  อีกทั้งปริมาณน้ำมันดิบที่สกัดได้จากผลปาล์มสดอยู่ในระดับต่ำ
  ในขณะที่ความต้องการของน้ำมันปาล์มมีแนวโน้มเพิ่มขึ้นอย่างต่อเนื่อง
  โดยเป็นน้ำมันพืชที่มีบทบาทสำคัญในธุรกิจน้ำมันพืชเพื่อการบริโภค
  และยังเป็นวัตถุดิบของอุตสาหกรรมต่อเนื่องอีกหลายอุตสาหกรรม เช่น สบู่ บะหมี่กึ่งสำเร็จรูป
  นมข้นหวาน เนยเทียม ขนมขบเคี้ยว เป็นต้น

3. การให้ความคุ้มครองเกษตรกรผู้ปลูกปาล์มน้ำมัน

  หากมีการเปิดเขตการค้าเสรีอาฟต้าอย่างจริงจัง ผู้ได้รับผลกระทบมากที่สุด คือ
  เกษตรกรผู้ปลูกปาล์มน้ำมัน เนื่องจากอุตสาหกรรมปาล์มน้ำมันไทยในปัจจุบัน
  อยู่ในลักษณะตั้งรับเพื่อปรับตัวให้สามารถแข่งขันด้านต้นทุนผลิต
  ซึ่งต้นทุนผลิตของไทยยังสูงเมื่อเทียบกับมาเลเซีย ต้นทุนผลิตปาล์มน้ำมันของมาเลเซีย ต่ำราว
  0.80-1 บาทต่อกิโลกรัม ขณะที่ต้นทุนผลิตของไทยสูงถึง 1.85-1.92 บาทต่อกิโลกรัม
  ส่งผลต่อราคาวัตถุดิบหลักซึ่งเป็นต้นทุนของโรงงานสกัดน้ำมันปาล์มดิบในไทย
  ในขณะที่น้ำมันปาล์มเป็นสินค้าที่ถูกควบคุมการนำเข้า
  เพื่อให้ความคุ้มครองหลักแก่เกษตรกรผู้ปลูกปาล์มน้ำมันในประเทศ
  จึงส่งผลกระทบต่อต้นทุนวัตถุดิบของโรงงานกลั่นน้ำมันปาล์มบริสุทธิ์ที่สูงกว่าเมื่อเทียบกับของมาเลเซีย

  นอกจากนี้สถานภาพผลผลิตปาล์มน้ำมันของไทย ยังไม่เพียงพอต่อความต้องการใช้ในประเทศ
  โดยเฉพาะในช่วงที่ผลผลิตออกสู่ตลาดน้อย จึงส่งผลให้ผู้ประกอบธุรกิจอุตสาหกรรมน้ำมันปาล์ม
  ประสบกับปัญหาการขาดแคลนวัตถุดิบในการผลิต ทำให้ต้องพึ่งการนำเข้าวัตถุดิบ
  ซึ่งการนำเข้าแต่ละครั้งต้องได้รับอนุมัติจากคณะรัฐมนตรี ภายใต้การอนุมัติเป็นครั้งคราว
  ดังนั้นผู้ประกอบธุรกิจน้ำมันปาล์มต้องทำเรื่องขออนุมัติการนำเข้าจากรัฐ
  โดยผ่านทางสมาคมโรงกลั่นน้ำมันปาล์ม
  การพิจารณาอนุมัติจากหน่วยงานของรัฐแต่ละครั้งนั้นเป็นไปอย่างล่าช้า
  ไม่ทันต่อความต้องการของผู้ประกอบธุรกิจ
  ส่งผลให้ต้นทุนในการกลั่นน้ำมันปาล์มบริสุทธ์สูงขึ้นเนื่องจากไม่สามารถใช้กำลังการผลิตได้อย่างมีประสิทธิภาพ
  ทั้งนี้รัฐบาลกำหนดข้อจำกัดปริมาณและระยะเวลานำเข้าแต่ละปี
  รวมทั้งการนำเข้าภายใต้โควตาเปิดตลาด ตามพันธะผูกพันองค์การการค้าโลก
  อีกทั้งประเทศไทยมีพันธะผูกผันที่จะต้องเปิดเสรีการค้าน้ำมันปาล์มตามข้อตกลงการค้าเสรีอาเซียน
  ตั้งแต่เดือนมกราคม 2543 โดยมีภาษีนำเข้าในอัตราร้อยละ 20 และลดเหลือร้อยละ 5
  ตั้งแต่เดือนมกราคม 2546 จึงคาดว่าปัญหาการขาดแคลนวัตถุดิบในการผลิตจะลดน้อยลง
  อย่างไรก็ตาม
  ในปัจจุบันรัฐบาลยังไม่ได้กำหนดระเบียบปฏิบัติและวิธีการนำเข้าดังกล่าวอย่างชัดเจน

4. สภาพการแข่งขันภายในอุตสาหกรรม

  ในช่วง 3 ปีที่ผ่านมา จำนวนโรงงานสกัดน้ำมันปาล์มดิบได้เพิ่มขึ้นอย่างต่อเนื่อง
  อีกทั้งโรงงานสกัดน้ำมันปาล์มดิบที่มีอยู่เดิมก็มีการขยายกำลังการผลิตเพิ่มขึ้น
  ทำให้มีการแข่งขันกันซื้อผลปาล์มสดในราคาสูง
  เพื่อให้โรงงานสามารถใช้ประโยชน์จากกำลังการผลิตที่มีอยู่ได้อย่างเต็มที่
  โดยไม่คำนึงถึงคุณภาพของผลปาล์มสดเท่าที่ควร
  ส่งผลสะท้อนไปยังต้นทุนวัตถุดิบและราคาน้ำมันปาล์มดิบที่สูงขึ้น
  ดังนั้นสภาพการแข่งขันภายในอุตสาหกรรมจะเป็นการแข่งขันทางด้านราคาเป็นหลัก
  ทั้งด้านราคาซื้อวัตถุดิบและราคาจำหน่ายสินค้าสำเร็จรูป
  ในขณะที่ราคาวัตถุดิบนั้นสามารถเปลี่ยนแปลงได้ตลอดเวลา
  แต่การเปลี่ยนแปลงราคาจำหน่ายสินค้าสำเร็จรูปจะขึ้นอยู่กับราคาคู่แข่งเป็นหลัก

5. แนวโน้มการขยายตัวของอุตสาหกรรม

  ปาล์มน้ำมันนับว่าเป็นพืชน้ำมันที่ยังคงมีแนวโน้มความต้องการเพิ่มขึ้นอย่างต่อเนื่อง
  เนื่องจากราคาถูกกว่าน้ำมันพืชชนิดอื่นๆ และยังสามารถนำมาใช้ได้อย่างกว้างขวาง
  ทั้งจากการบริโภคโดยตรงในรูปของน้ำมันพืช และอุตสาหกรรมต่อเนื่องที่ใช้น้ำมันปาล์มเป็นวัตถุดิบ
  โดยอุตสาหกรรมที่ใช้น้ำมันปาล์มเป็นวัตถุดิบนั้น
  มีวัตถุประสงค์เพื่อใช้ผลิตผลิตภัณฑ์ที่มีไขมันต่ำทดแทนไขมันจากสัตว์
  และหลีกเลี่ยงปริมาณคลอเรสเตอรอล รวมทั้งทดแทนการใช้น้ำมันพืชประเภทอื่นที่มีราคาแพง
  อีกทั้งน้ำมันปาล์มมีความได้เปรียบน้ำมันพืชประเภทอื่นๆ
  เนื่องจากเป็นน้ำมันพืชที่ประกอบด้วยกรดไขมันหลายชนิดที่เป็นประโยชน์
  การบริโภคในประเทศมีแนวโน้มเพิ่มขึ้นประมาณร้อยละ 10 ต่อปี
  ทั้งนี้น้ำมันปาล์มมีส่วนแบ่งตลาดสูงสุดในประเทศไทย ประมาณร้อยละ 70 ของน้ำมันพืชทั้งหมด

  6. การพัฒนาเรื่องไบโอดีเซล

  ปาล์มน้ำมันเป็นพืชที่มีบทบาทสำคัญในธุรกิจน้ำมันพืชเพื่อการบริโภคและเป็นวัตถุดิบสำหรับอุตสาหกรรมต่อเนื่องอีกหลายอุตสาหกรรม
  ในอนาคตปาล์มน้ำมันยังจะมีบทบาทสำคัญในการใช้ผลิตไบโอดีเซล
  ซึ่งหากผสมน้ำมันปาล์มกับน้ำมันดีเซลในสัดส่วนที่เหมาะสม
  สามารถลดปริมาณการใช้น้ำมันดีเซลลงได้
  โดยคาดว่าไบโอดีเซลจะเป็นแหล่งพลังงานทดแทนที่สำคัญในอนาคตอีกด้วย
  ปัจจุบันกระทรวงเกษตรฯ ได้ร่วมมือกับจังหวัดที่เป็นแหล่งปลูกปาล์มน้ำมันพันธุ์ดีมากขึ้น
  เพื่อให้ผลผลิตมีคุณภาพและเพียงพอกับการผลิตไบโอดีเซล
  โดยการส่งเสริมการปลูกปาล์มพันธุ์ดีแทนในที่สวนยางเก่า และต้นปาล์มอายุมาก
  รวมทั้งที่นารกร้าง อีกทั้งเร่งรัดพัฒนาสวนปาล์มน้ำมันเดิมให้มีประสิทธิภาพเพิ่มขึ้น
  ทั้งนี้เพื่อเป็นการสนับสนุนให้เกิดอุตสาหกรรมจากการแปรรูปอย่างง่ายเป็นการแปรรูปมูลค่าสูง
  โดยเฉพาะอย่างยิ่งการผลิตน้ำมันไบโอดีเซล เพื่อทดแทนพลังงานที่มีราคาสูงกว่า
  อีกทั้งยังเน้นส่งเสริมการใช้เทคโนโลยีในการผลิตและการเก็บเกี่ยวเพื่อเพิ่มประสิทธิภาพการผลิตปาล์มน้ำมันให้สูงขึ้น
  เพื่อให้สามารถรองรับการขยายตัวของความต้องการผลผลิตปาล์มน้ำมันสำหรับใช้เป็นพลังงานทดแทนในอนาคต

  นอกจากนี้ในปัจจุบันมีการกำหนดยุทธศาสตร์พลังงานทดแทนเป็นวาระแห่งชาติ
  ซึ่งรัฐบาลโดยกระทรวงพลังงานมีเป้าหมายให้ใช้ไบโอดีเซลร้อยละ 3
  ของการใช้น้ำมันดีเซลทั้งหมดในปี 2554 หรือวันละ 2.4 ล้านลิตร
  โดยกลุ่มเป้าหมายแรกที่รัฐบาลจะส่งเสริมให้ใช้ไบโอดีเซล คือ กลุ่มรถบรรทุก
  โดยกำหนดให้ผสมไบโอดีเซล ร้อยละ 2 คิดเป็นปริมาณน้ำมันปาล์มประมาณวันละ 1.6 ล้านลิตร
  โดยจะบังคับใช้ในพื้นที่เฉพาะในปี 2549-2553 จากนั้นในปี 2554
  เป็นต้นไปจะบังคับใช้ทั่วประเทศ ทั้งนี้กระทรวงพลังงานของไทย ตั้งเป้าหมายผลิตไบโอดีเซล
  176 ล้านลิตรในปี 2549 และ 722 ล้านลิตรในปี 2554
  สำหรับความต้องการไบโอดีเซลทั่วโลกมีแนวโน้มเพิ่มจาก 1 ล้านตันในปี 2545 เป็น 18
  ล้านตันในปี 2563

  อย่างไรก็ตาม ข้อจำกัดที่สำคัญอีกประการหนึ่งในการผลิตไบโอดีเซล คือ วัตถุดิบ
  ซึ่งถ้าจะใช้น้ำมันไบโอดีเซลทั้งระบบต้องใช้พื้นที่ปลูกปาล์มน้ำมันถึง 7 ล้านไร่
  จากที่มีอยู่ปัจจุบันประมาณ 2 ล้านไร่เท่านั้น
  ดังนั้นกลยุทธ์การขยายพื้นที่ปลูกปาล์มน้ำมันนับว่าเป็นปัจจัยสำคัญอย่างมากในการผลักดันโครงการไบโอดีเซลจากปาล์มน้ำมัน
  นอกจากนี้ราคาของน้ำมันปาล์มดิบก็เป็นปัจจัยที่มีความสำคัญเช่นเดียวกัน
  หากราคาของน้ำมันปาล์มดิบทรงตัวอยู่ในระดับสูงจากผลต่อเนื่องของการแข่งขันกันซื้อผลปาล์มสดดังเช่นปัจจุบัน
  จะส่งผลให้ไบโอดีเซลมีต้นทุนที่สูง ซึ่งไม่สอดคล้องกับแนวทางส่งเสริมการใช้พลังงานทดแทน

7. บัตรส่งเสริมการลงทุน

  ปัจจุบันบริษัทฯ ได้รับสิทธิและประโยชน์ตามพระราชบัญญัติส่งเสริมการลงทุน พ.ศ. 2520
  โดยการอนุมัติของคณะกรรมการส่งเสริมการลงทุน ตามบัตรส่งเสริมทั้งสิ้น 4 ฉบับ ดังนี้

  1. เลขที่ 1442/2541 ลงวันที่ 29 กันยายน
  2541ได้รับการส่งเสริมในกิจการผลิตน้ำมันเมล็ดในปาล์มดิบ 1 ตัน-เมล็ดในปาล์มต่อชั่วโมง

  2. เลขที่ 1179/2543 ลงวันที่ 10 เมษายน 2543
  ได้รับการส่งเสริมในกิจการผลิตน้ำมันปาล์มดิบ 15 ตัน-ผลปาล์มสดต่อชั่วโมง
  และน้ำมันเมล็ดในปาล์มดิบ และหรือน้ำมันมะพร้าวดิบ 3.6
  ตัน-เมล็ดในปาล์มและ/หรือเนื้อมะพร้าวแห้งต่อชั่วโมง

  บัตรส่งเสริมที่ 1 และ 2 ได้รับสิทธิและประโยชน์ที่สำคัญ ดังนี้

  1.
  ได้รับยกเว้นอากรขาเข้าและภาษีการค้าสำหรับเครื่องจักรที่นำเข้าตามที่คณะกรรมการพิจารณาอนุมัติ

  2.
  ได้รับยกเว้นภาษีเงินได้นิติบุคคลสำหรับกำไรสุทธิที่ได้จากการประกอบกิจการที่ได้รับการส่งเสริมมีกำหนดเวลาแปดปี
  นับแต่วันที่เริ่มมีรายได้จากการประกอบกิจการ

  3. ได้รับยกเว้นไม่ต้องนำเงินปันผลจากกิจการที่ได้รับการส่งเสริมไปคำนวณเพื่อเสียภาษีเงินได้
  ตลอดระยะเวลาที่ได้รับยกเว้นภาษีเงินได้นิติบุคคล

  4.
  ให้ได้รับลดหย่อนภาษีเงินได้นิติบุคคลสำหรับกำไรสุทธิที่ได้รับจากการลงทุนในอัตราร้อยละห้าสิบของอัตราปกติมีกำหนดห้าปี
  นับจากวันที่พ้นกำหนดระยะเวลาตามข้อ (2)

  5. ให้ได้รับอนุญาตให้หักค่าขนส่ง ค่าไฟฟ้า และค่าประปา
  สองเท่าของค่าใช้จ่ายดังกล่าวเป็นระยะเวลาสิบปี นับแต่วันที่เริ่มมีรายได้จากการประกอบกิจการ

  3. เลขที่ 1292 (2)/2547 ลงวันที่ 23 เมษายน 2547
  ได้รับการส่งเสริมในกิจการผลิตเนยเทียมและไขมันพืชผสม 23,040 ตันต่อปี ซึ่งบริษัทฯ
  ได้ขยายกำลังการผลิตและปรับปรุงประสิทธิภาพการผลิตจากระบบ Manual สู่ระบบ
  Automation

  4. เลขที่ 1478 (2)/2547 ลงวันที่ 15 มิถุนายน 2547
  ได้รับการส่งเสริมในกิจการผลิตน้ำมันปาล์มดิบ 10,700 ตันต่อปี (15 ตัน-ผลปาล์มสดต่อชั่วโมง)
  และเมล็ดในปาล์ม 3,240 ตันต่อปี

  บัตรส่งเสริมที่ 3 และ 4 ได้รับสิทธิและประโยชน์ที่สำคัญ ดังนี้

  1.
  ได้รับยกเว้นอากรขาเข้าและภาษีการค้าสำหรับเครื่องจักรที่นำเข้าตามที่คณะกรรมการพิจารณาอนุมัติ

  2.
  ได้รับยกเว้นภาษีเงินได้นิติบุคคลสำหรับกำไรสุทธิที่ได้จากการประกอบกิจการที่ได้รับการส่งเสริมรวมกันไม่เกินร้อยละ
  100 ของเงินลงทุนไม่รวมค่าที่ดินและเงินทุนหมุนเวียน มีกำหนดเวลาแปดปี
  นับแต่วันที่เริ่มมีรายได้จากการประกอบกิจการ

  3. ได้รับยกเว้นไม่ต้องนำเงินปันผลจากกิจการที่ได้รับการส่งเสริม
  ไปรวมคำนวณเพื่อเสียภาษีเงินได้ ตลอดระยะเวลาที่ได้รับยกเว้นภาษีเงินได้นิติบุคคล

2) การตลาดและภาวะการแข่งขัน

  ก. นโยบายและลักษณะการตลาดของผลิตภัณฑ์

  - กลยุทธ์การแข่งขัน

เนื่องจากบริษัทฯ มีความเชี่ยวชาญในด้านการผลิตผลิตภัณฑ์ที่ได้จากน้ำมันปาล์ม
กลยุทธ์ที่สำคัญของบริษัทฯ ยังคงเน้นที่ผลิตภัณฑ์ที่มีคุณสมบัติพิเศษ
หรือผลิตภัณฑ์ที่ต้องใช้เทคโนโลยีที่ซับซ้อน
เพื่อหลีกเลี่ยงการแข่งขันในด้านราคากับผู้ผลิตรายอื่นในอุตสาหกรรม
ส่วนใหญ่จะเป็นการเจาะกลุ่มร้านอาหารฟาสต์ฟู้ด อาหารปรุงสำเร็จ อาหารพร้อมปรุง
และผลิตภัณฑ์เบเกอรี่ต่างๆ โดยทางบริษัทฯมีฝ่ายวิจัยและพัฒนาผลิตภัณฑ์
เพื่อพัฒนาผลิตภัณฑ์สูตรพิเศษเฉพาะของลูกค้าแต่ละกลุ่ม นอกจากนี้บริษัทฯ
ยังมีการพัฒนาผลิตภัณฑ์เดิมของลูกค้าเพื่อให้มีคุณภาพที่ดีขึ้น และมีนโยบายควบคุมขั้นตอนการผลิต
ให้ผลิตภัณฑ์ที่ได้มีมาตรฐาน บริษัทฯ จึงมีการลงทุนพัฒนาเทคโนโลยีในการผลิตอย่างสม่ำเสมอ ในปี
2548 บริษัทมีการออกแบบบรรจุภัณฑ์ใหม่ให้เหมาะสมยิ่งขึ้นสำหรับผลิตภัณฑ์บางชนิด
ทั้งนี้เพื่อเป็นการลดต้นทุนของบริษัท เพื่อให้สามารถแข่งขันด้านราคาได้
อีกทั้งยังเป็นการลดค่าใช้จ่ายของลูกค้าอีกด้วย

  - ลักษณะของลูกค้าและกลุ่มลูกค้าเป้าหมาย

บริษัทฯ เริ่มดำเนินกิจการมาตั้งแต่ปี 2522
จึงทำให้บริษัทฯได้รับความเชื่อถือและมีความสัมพันธ์อันดีกับลูกค้า ทั้งในประเทศและต่างประเทศ
เนื่องจากผลิตภัณฑ์ของบริษัทฯ มีคุณภาพและได้มาตรฐานเป็นที่เชื่อถือ ดังเช่นระบบคุณภาพ ISO
9001:2000, GMP, HACCP, Kosher, และ Superbrands Thailand นอกจากนี้บริษัทฯ
ยังสามารถจัดส่งสินค้าให้กับลูกค้าตรงตามเวลา อีกทั้งพนักงานขายส่วนใหญ่อยู่กับบริษัทฯ
เป็นเวลานาน ทำให้พนักงานขายมีความสัมพันธ์กับลูกค้าเป็นอย่างดี

ในระยะ 3 ปีที่ผ่านมา บริษัทฯ ไม่มีการขายสินค้าให้กับลูกค้ารายใดรายหนึ่งเกินกว่าร้อยละ 30
ของรายได้จากการขาย

นอกจากนี้บริษัทฯ ยังได้จัดให้มีการสัมมนาให้ความรู้ในเรื่องการใช้ผลิตภัณฑ์ของบริษัทฯ เช่น
วิธีการทำขนมชนิดต่างๆ แก่ลูกค้าทั้งในกรุงเทพมหานครและต่างจังหวัดเป็นประจำทุกปี
ซึ่งเปิดโอกาสให้บริษัทฯ
ได้พบปะกับลูกค้าและได้ทราบถึงปัญหาที่ลูกค้าประสบในการใช้ผลิตภัณฑ์ของบริษัทฯ
ซึ่งพนักงานขายของบริษัทฯ
และผู้เชี่ยวชาญทางด้านโภชนาการสามารถให้คำแนะนำแก่ลูกค้าให้ใช้ผลิตภัณฑ์ของบริษัทฯ
ที่มีคุณสมบัติและระดับราคาที่ตรงกับความต้องการใช้งานของลูกค้า
โดยเฉพาะอย่างยิ่งผลิตภัณฑ์ไขมันพืชผสมและเนยเทียม ทั้งนี้เนื่องจากในปัจจุบันบริษัทฯ
ได้จัดจำหน่ายไขมันพืชผสมและเนยเทียมหลายชนิด ซึ่งมีคุณสมบัติการใช้งานแตกต่างกัน
ภายใต้เครื่องหมายการค้าที่ต่างกัน นอกจากการจัดสัมมนาแล้ว บริษัทฯ
ยังมีการจัดให้ลูกค้ามาเยี่ยมชมการผลิตที่โรงงานอย่างสม่ำเสมอ

ลูกค้าของบริษัทฯ สามารถแบ่งได้เป็น 3 กลุ่ม ตามวัตถุประสงค์ของการใช้ผลิตภัณฑ์ดังนี้

1. ร้านค้าส่ง (ยี่ปั้ว) ร้านค้าปลีก ห้างสรรพสินค้า

ผลิตภัณฑ์หลักในกลุ่มนี้ ได้แก่ น้ำมันปาล์มโอเลอีน น้ำมันถั่วเหลือง น้ำมันเมล็ดทานตะวัน
และน้ำมันข้าวโพด โดยเฉพาะชนิดบรรจุขวด ถุง และปี๊ป
ซึ่งจะได้นำไปจำหน่ายต่อให้กับผู้บริโภคขั้นสุดท้าย

ลูกค้าร้านค้าส่ง (ยี่ปั้ว) ร้านค้าปลีก ห้างสรรพสินค้า ซึ่งมีจำนวนประมาณ 2,000 กว่าราย
พนักงานขายของบริษัทฯ ที่ดูแลจะแบ่งเป็น 2 กลุ่ม
โดยกลุ่มแรกจะรับผิดชอบพื้นที่ขายในเขตกรุงเทพมหานคร และเขตปริมณฑล
ส่วนอีกกลุ่มหนึ่งจะรับผิดชอบพื้นที่ในต่างจังหวัด
นอกจากนี้ยังมีเจ้าหน้าที่อื่นที่มีบทบาทในเรื่องการจัดกิจกรรมส่งเสริมการขาย เช่น
พนักงานตรวจสินค้า และพนักงานแนะนำสินค้าประจำห้างสรรพสินค้าอีกจำนวนหนึ่ง
พนักงานขายจะออกเยี่ยมเยียนลูกค้าสม่ำเสมอ อย่างน้อยเดือนละ 1 ครั้ง สำหรับลูกค้าแต่ละราย
เพื่อไปรับคำสั่งซื้อและติดตามความคืบหน้าของสภาพตลาดอย่างใกล้ชิด

2. ร้านเบเกอรี่และภัตตาคาร

ผลิตภัณฑ์หลักในกลุ่มนี้ ได้แก่ น้ำมันปาล์มโอเลอีนขนาดบรรจุปี๊บ ไขมันพืชผสม เนยเทียม
Hydrogenated Fat และ น้ำมันมะพร้าว ลูกค้าประเภทร้านเบเกอรี่และภัตตาคาร
ส่วนใหญ่จะอยู่ในกรุงเทพมหานครและเขตปริมณฑล พนักงานขายจะออกเยี่ยมลูกค้าอย่างน้อยเดือนละ
2 ครั้ง สำหรับลูกค้า แต่ละราย
เนื่องจากจำนวนครั้งของการสั่งซื้อผลิตภัณฑ์ของบริษัทลูกค้าในกลุ่มนี้จะถี่กว่าลูกค้ากลุ่มอื่น

3. ร้านอาหารฟาสต์ฟู้ดและลูกค้าอุตสาหกรรม

ผลิตภัณฑ์หลักในกลุ่มนี้ ได้แก่ น้ำมันปาล์มบริสุทธิ์ น้ำมันปาล์มโอเลอีนบรรจุถังและบรรจุปี๊บ
ซึ่งมีหลายขนาด รวมทั้งบรรจุแทงค์ นอกจากนี้ยังมีน้ำมันปาล์มสเตียรีน Hydrogenated Fat
ไขมันพืชผสม และเนยเทียม โดยลูกค้าจะสั่งให้บริษัทฯ ผลิตสินค้าให้ตามคุณสมบัติพิเศษ
เพื่อให้ได้มาตรฐานตามที่กำหนดให้ใช้กับผลิตภัณฑ์ของลูกค้าแต่ละราย แต่ละ Franchise
หรือสาขาของร้านอาหารฟาสต์ฟู้ดทั่วโลก
เนื่องจากลูกค้ากลุ่มนี้ให้ความสำคัญกับคุณภาพของผลิตภัณฑ์และบริการเป็นหลัก
และจะเลือกผู้จัดจำหน่ายวัตถุดิบให้เพียงไม่กี่ราย
ดังนั้นโอกาสในการสูญเสียลูกค้าในกลุ่มนี้ของบริษัทฯ จึงมีค่อนข้างน้อย
นอกจากนั้นลูกค้าในกลุ่มนี้ยังจัดเป็นลูกค้ากลุ่มเป้าหมายของบริษัทฯ อีกด้วย

บริษัทฯ
ได้มีการจัดจำหน่ายน้ำมันปาล์มโอเลอีนชนิดบรรจุแทงค์ที่ร้านค้าส่งบางรายซื้อไปเพื่อบรรจุใหม่ใส่ถุงพลาสติก
หรือปี๊ป (Repacker) และนำไปขายเป็นสินค้าไม่มียี่ห้อหรือเป็นยี่ห้อของ Repacker เอง

- การจัดจำหน่ายและช่องทางการจัดจำหน่าย

บริษัทฯ เป็นผู้จัดจำหน่ายเอง โดยผ่านทางกลุ่มร้านค้าส่ง ร้านค้าปลีก และห้างสรรพสินค้า
กลุ่มร้านอาหาร เบเกอรี่ ภัตตาคารฟาสต์ฟู้ด กลุ่มลูกค้าอุตสาหกรรมอาหาร
และกลุ่มลูกค้าอุตสาหกรรมสบู่ แชมพู จากการที่บริษัทฯ เป็นผู้จัดจำหน่ายสินค้าโดยตรง
ทำให้สามารถดูแลและให้บริการแก่ลูกค้าในทุกพื้นที่ได้อย่างทั่วถึง
และสามารถตอบสนองความต้องการของลูกค้าได้อย่างเหมาะสม นอกจากนี้ยังทำให้บริษัทฯ
ได้ดำเนินการทางการตลาดได้อย่างคล่องตัวมากขึ้นรวมไปถึงการวางแผนการผลิต
เพื่อให้สอดคล้องกับความต้องการของลูกค้า

  - สัดส่วนการจำหน่ายในประเทศและต่างประเทศในระยะ 3 ปีที่ผ่านมา

  ----------------------- ---------------- --------------- ---------------
                          2548             2547            2546

  การจำหน่ายในประเทศ       92.56 %          86.85 %         93.55 %

  การจำหน่ายต่างประเทศ      7.44 %           13.15 %         6.45 %
  ----------------------- ---------------- --------------- ---------------

ผลิตภัณฑ์น้ำมันปาล์มส่วนใหญ่เป็นการจำหน่ายในประเทศ
สำหรับการจำหน่ายต่างประเทศจะผ่านนายหน้าตัวแทน ซึ่งมีสำนักงานใหญ่ในประเทศสิงคโปร์
ประเทศที่ส่งออก ได้แก่ จีน อินเดีย มาเลเซีย บังกลาเทศ พม่า เป็นต้น

ในส่วนของผลิตภัณฑ์ของผักและผลไม้เป็นการจำหน่ายในประเทศ และต่างประเทศ ในสัดส่วน 50 :
50 โดยมีการจำหน่ายไปยังประเทศญี่ปุ่น อเมริกา และ ยุโรป เป็นต้น

ข. ภาวะการแข่งขัน

  - ภาวะอุตสาหกรรม

ภาพรวมของอุตสาหกรรม ปาล์มน้ำมันเป็นพืชน้ำมันที่ให้ผลผลิตน้ำมันสูงกว่าพืชน้ำมันทุกชนิด
และยังเป็นพืชที่มีต้นทุนการผลิตน้ำมันต่ำกว่าพืชชนิดอื่น
น้ำมันปาล์มจึงเป็นน้ำมันพืชสำหรับการบริโภคที่มีราคาถูกที่สุด สามารถนำไปแปรรูปเป็นผลิตภัณฑ์ต่างๆ
และนำไปใช้ประโยชน์ในอุตสาหกรรมได้อย่างกว้างขวาง
ทำให้ในบรรดาตลาดน้ำมันพืชทั้งหมดในประเทศ น้ำมันปาล์มจะมีส่วนแบ่งในตลาดสูงสุด
คือประมาณร้อยละ 70 ของน้ำมันพืชทั้งหมด โดยในอุตสาหกรรมนี้มีผู้เกี่ยวข้องที่เชื่อมโยงกัน 5 ฝ่าย
คือ 1) เกษตรกรชาวสวนปาล์ม (การผลิตต้นน้ำ) 2) โรงงานสกัดน้ำมันปาล์มดิบ
(อุตสาหกรรมกลางน้ำ)
ซึ่งเป็นแหล่งรองรับผลผลิตปาล์มน้ำมันที่ผลิตได้ทั้งหมดเพื่อนำมาผลิตเป็นน้ำมันปาล์มดิบ และ 3)
โรงงานกลั่นน้ำมันปาล์มบริสุทธิ์ (อุตสาหกรรมปลายน้ำ)
ซึ่งเป็นแหล่งใหญ่รองรับน้ำมันปาล์มดิบที่ผลิตได้เกือบทั้งหมด
เพื่อมาทำการกลั่นให้บริสุทธิ์และจำหน่ายให้ผู้บริโภค 4) อุตสาหกรรมต่อเนื่องต่างๆ ได้แก่
บะหมี่สำเร็จรูป นมข้นหวาน ขนมกรอบ ไอศกรีม ฯลฯ 5) ผู้บริโภค ทั้งนี้
โดยมูลค่าของอุตสาหกรรมในปัจจุบันสูงถึงประมาณ 50,000 ล้านบาท
อุตสาหกรรมปาล์มน้ำมันและน้ำมันปาล์มของไทยนับเป็นอุตสาหกรรมที่มีการขยายตัวอย่างต่อเนื่อง
เกษตรกรหันมาปลูกปาล์มกันมาก โดยได้รับการสนับสนุนจากภาครัฐ
จนประเทศไทยกลายเป็นผู้ส่งออกน้ำมันปาล์มและ by-product ในปัจจุบัน
แต่ยังมีข้อจำกัดในเรื่องของราคาเฉลี่ยที่อยู่สูงกว่าราคาตลาดโลก
และสิ่งอำนวยความสะดวกในการส่งออกยังมีไม่พอ

ประเทศผู้ผลิตน้ำมันปาล์มรายใหญ่ 4 อันดับแรก คือมาเลเซีย, อินโดนีเซีย, ไทย และไนจีเรีย
โดยมีปริมาณผลผลิตน้ำมันปาล์มต่อปีเรียงตามลำดับคือ 13 ล้านตัน 10 ล้านตัน 800,000 ตัน และ
780,000 ตัน โดยมาเลเซียและอินโดนีเซีย มีปริมาณผลผลิตน้ำมันปาล์ม คิดเป็นร้อยละ 80
ของผลผลิตทั้งหมด

พื้นที่ให้ผลผลิต ในปี 2548 คาดว่ามีพื้นที่เพาะปลูกปาล์มน้ำมันที่ให้ผลผลิตแล้วประมาณ 2 ล้านไร่
ซึ่งขยายตัวเพิ่มขึ้นอย่างต่อเนื่อง โดยร้อยละ 95 ของพื้นที่ปลูกทั้งหมดอยู่ในภาคใต้ ได้แก่ กระบี่
สุราษฎร์ธานี และชุมพร ในขณะที่มาเลเซียและอินโดนีเซียมีพื้นที่เพาะปลูกปาล์มน้ำมันประมาณ 24
และ 20 ล้านไร่ตามลำดับ

ผลผลิต/ผลผลิตต่อไร่ ในปี 2548 ผลผลิตปาล์มน้ำมันทั้งประเทศลดลงจากปี 2547 ประมาณร้อยละ
5.32 เหลือ 4.42 ล้านตัน โดยผลผลิตต่ำสุดอยู่ในเดือนธันวาคมที่ 210,730 ตัน
สูงสุดในเดือนมีนาคมที่ 529,223 ตัน ทำให้การผลิตน้ำมันปาล์มดิบทั้งปี อยู่ที่ 783,953 ตัน
ลดลงเล็กน้อยประมาณร้อยละ 4.49 จากปี 2547 โดยมีปริมาณน้ำมันปาล์มคงเหลือ ณ สิ้นปี 2548
จำนวน 103,971 ตัน (ตัวเลขจากกรมการค้าภายใน) เมื่อเปรียบเทียบกับ ณ สิ้นปี 2547 ที่
151,122 ตัน จากตัวเลขผลผลิตดังกล่าวจะเห็นว่าเปอร์เซ็นต์น้ำมัน (Oil Extraction Rate :
OER) ในปี 2548 ของทั้งประเทศโดยเฉลี่ยยังคงสูงถึงร้อยละ 17.8 เมื่อเปรียบเทียบกับปี 2547
ที่ร้อยละ 17.6

สถานการณ์ตลาดและราคา ในปี 2548 ราคาน้ำมันปาล์มดิบในตลาดโลกโดยเฉลี่ยต่ำกว่าปี 2547
โดยในเดือนกุมภาพันธ์
ราคาน้ำมันปาล์มดิบในตลาดล่วงหน้ากำหนดส่งมอบเดือนที่สามของประเทศมาเลเซีย (Bursa
Malaysia Derivatives : 3^(rd) Month) แตะระดับต่ำสุดของปีที่ 1,252 ริงกิตต่อตัน
และแตะระดับสูงสุดของปีในเดือนมีนาคมที่ 1,503 ริงกิตต่อตัน เฉลี่ยแล้วทั้งปี 2548
ราคาน้ำมันปาล์มดิบในตลาดล่วงหน้ากำหนดส่งมอบเดือนที่สามของประเทศมาเลเซีย อยู่ที่ประมาณ
1,398 ริงกิตต่อตัน เปรียบเทียบกับ 1,622 ริงกิตต่อตันในปี 2547 คิดเป็นลดลงร้อยละ 13.8

ในขณะที่สถานการณ์ด้านราคาน้ำมันปาล์มดิบในประเทศปรับตัวลดลงเมื่อเทียบกับปีก่อนหน้า
ซึ่งลดลงในสัดส่วนที่ใกล้เคียงกับตลาดโลก แม้ว่าผลผลิตในประเทศในปี 2548 ลดลงเล็กน้อยจากปี
2547 โดยในปี 2548 ราคาผลปาล์มสดในประเทศเคลื่อนไหวอยู่ระหว่าง 2.25 – 3.58
บาทต่อกิโลกรัม (เทียบกับ 2.84 – 3.99 บาทต่อกิโลกรัมในปี 2547)
และราคาน้ำมันปาล์มดิบอยู่ที่ 14.24 – 19.07 บาทต่อกิโลกรัม (เทียบกับ 17.04–21.96
บาทต่อกิโลกรัมในปี 2547) (ตัวเลขจากกรมการค้าภายใน)
โดยมีราคาเฉลี่ยทั้งปีของผลปาล์มสดและน้ำมันปาล์มดิบที่ 2.98 และ 16.89 บาทต่อกิโลกรัม
เมื่อเปรียบเทียบกับปี 2547 ที่ 3.38 และ 20.17 บาทต่อกิโลกรัม ตามลำดับ
จะเห็นว่าราคาโดยเฉลี่ยในปี 2548 ลดลงจากปี 2547 คิดเป็นร้อยละ 11.83 สำหรับผลปาล์มสด
และร้อยละ 16.26 สำหรับน้ำมันปาล์มดิบ

อย่างไรก็ตาม คาดการณ์ว่าราคาน้ำมันปาล์มในปี 2549 จะขึ้นอยู่กับหลายปัจจัยที่สำคัญได้แก่

  ปัจจัยที่ส่งผลให้ราคาน้ำมันปาล์มลดลง คือ ปริมาณผลผลิตในประเทศ
  โดยผลผลิตผลปาล์มสดประจำปี 2549 มีแนวโน้มเพิ่มขึ้นจากปี 2548 ประมาณร้อยละ 20-25
  เป็นประมาณ 5 ล้านตัน เนื่องจากเหตุผลที่สำคัญต่อไปนี้

  1) พื้นที่เก็บเกี่ยวเพิ่มขึ้นจากการปลูกในปี 2546 ซึ่งแม้ว่าจะให้ผลผลิตต่อไร่ไม่มากนัก
  แต่มีส่วนทำให้ผลผลิตโดยรวมเพิ่มขึ้น

  2) ปริมาณน้ำฝนและการกระจายของฝนในปี 2547 อยู่ในเกณฑ์ดี
  จะมีผลผลักดันให้ผลผลิตผลปาล์มสดเพิ่มขึ้นอย่างมีนัยสำคัญ

  3) ปาล์มรุ่นใหม่ที่ปลูกหลังปี 2542 จะมีศักยภาพในการให้ผลผลิตเพิ่มขึ้น
  ซึ่งเป็นไปตามข้อเท็จจริงที่ว่า
  ปริมาณการให้ผลผลิตของปาล์มน้ำมันจะเพิ่มขึ้นและสัมพันธ์โดยตรงกับอายุปาล์มจนกว่าจะมีอายุประมาณ
  10 ปี

  ปัจจัยที่ส่งผลให้ราคาน้ำมันปาล์มสูงขึ้น

  - จำนวนโรงสกัดน้ำมันปาล์มดิบที่เพิ่มขึ้นอย่างต่อเนื่อง จากประมาณ 43 โรงในปี 2542
  จนในปัจจุบันมีโรงงานสกัดน้ำมันปาล์มดิบประมาณ 59 โรง
  มีกำลังการผลิตของโรงงานรวมทั้งสิ้นประมาณ 12 ล้านตันผลปาล์มสดต่อปี โดยเฉพาะในช่วง 2
  ปีที่ผ่านมานี้ จำนวนโรงสกัดเพิ่มจำนวนขึ้นอย่างรวดเร็ว
  ในขณะที่ปริมาณน้ำมันปาล์มดิบที่ผลิตได้อยู่ที่ประมาณปีละ 800,000 - 900,000 ตัน
  ซึ่งยังเหลือกำลังการผลิตอยู่อีกประมาณร้อยละ 60
  นับว่าปัจจัยดังกล่าวเป็นปัจจัยสำคัญที่ทำให้เกิดการแข่งขันกันซื้อผลปาล์มสดจากเกษตรกร
  เพื่อให้โรงสกัดของตนใช้กำลังการผลิตให้ได้มากที่สุด ส่งผลต่อการเพิ่มขึ้นของราคาผลปาล์มสด

  - นโยบายภาครัฐที่ผลักดันเรื่องพลังงานทดแทน
  โดยสืบเนื่องจากสถานการณ์ราคาน้ำมันปิโตรเลียมมีแนวโน้มทรงตัวอยู่ในระดับสูง
  จึงเป็นที่มาในการวิจัยและพัฒนาเพื่อหาแหล่งพลังงานทดแทนในรูปแบบต่างๆ
  ประกอบกับกระแสอนุรักษ์สิ่งแวดล้อมของโลกที่ให้ความสำคัญกับผลิตภัณฑ์ชีวภาพมากกว่าผลิตภัณฑ์จาก
  ปิโตรเคมี
  ไบโอดีเซลจึงถูกนำมาวิเคราะห์วิจัยเพื่อพัฒนาเป็นแหล่งพลังงานทางเลือกทดแทนน้ำมันดีเซลและมีบทบาทสำคัญในปัจจุบัน
  อย่างไรก็ตามการผลักดันให้มีการผลิตและการใช้ไบโอดีเซลอย่างจริงจัง
  จะต้องคำนึงถึงอุปสงค์และอุปทานของวัตถุดิบที่มีอยู่ในระบบ
  ทั้งนี้เพื่อรักษาเสถียรภาพและไม่ให้เกิดแรงกดดันต่อราคาน้ำมันปาล์มมากนัก

  [][]

[]ที่มา : สำนักวิจัยเศรษฐกิจการเกษตร / ประมาณการโดย LST

  - โครงสร้างของอุตสาหกรรม

  การปลูกปาล์มน้ำมันในประเทศไทยเริ่มตั้งแต่สมัยก่อนสงครามโลกครั้งที่สอง
  โดยเริ่มปลูกประมาณพันไร่ มีวัตถุประสงค์เพื่อการค้าเป็นครั้งแรก
  และต่อมาได้มีการขยายพื้นที่การเพาะปลูกทั้งจากภาครัฐและเอกชนเรื่อยมา จนถึงช่วง 30 ปี
  ที่ผ่านมา
  เกษตรกรรายย่อยให้ความสำคัญกับการปลูกปาล์มอย่างจริงจังและได้รับการพัฒนาเข้าสู่ระบบการค้าและอุตสาหกรรมมากขึ้น
  ปัจจุบันไทยเป็นประเทศหนึ่งในผู้ผลิตปาล์มน้ำมันที่สามารถผลิตใช้อย่างเพียงพอภายในประเทศ
  และสามารถส่งออกได้บางส่วนเท่านั้น ปาล์มน้ำมันนับเป็นพืชน้ำมันของไทย
  ที่สร้างรายได้ให้กับประเทศสูงที่สุด

  โครงสร้างอุตสาหกรรมปาล์มน้ำมันและน้ำมันปาล์มประกอบด้วย 5 ส่วนหลัก ได้แก่
  เกษตรกรผู้ปลูกปาล์ม โรงงานสกัดน้ำมันปาล์มดิบ โรงงานกลั่นน้ำมันปาล์ม อุตสาหกรรมต่อเนื่อง
  และผู้บริโภค ซึ่งการเปลี่ยนแปลงในแต่ละส่วนจะมีผลกระทบซึ่งกันและกัน นอกจากนั้น
  ยังมีปัจจัยภายนอกซึ่งมีบทบาทสำคัญในการกำหนดราคาในประเทศ ได้แก่ ราคาตลาดโลก
  ราคาน้ำมันพืชชนิดอื่นที่ทดแทนกันได้ และยังมีปัจจัยที่ควบคุมไม่ได้ เช่น สภาพดินฟ้าอากาศ
  อันจะส่งผลโดยตรงต่อปริมาณผลปาล์มสดที่จะออกสู่ตลาดในแต่ละฤดูกาล ที่ผ่านมา
  การแข่งขันในตลาดเพื่อการซื้อวัตถุดิบ
  และนำมาผลิตเพื่อจำหน่ายเป็นน้ำมันปาล์มที่สามารถบริโภคได้นั้น
  จะเป็นการแข่งขันทางด้านราคาเป็นหลัก ทั้งด้านราคาซื้อวัตถุดิบและราคาจำหน่ายสินค้าสำเร็จรูป
  ในขณะที่ราคาวัตถุดิบนั้นสามารถเปลี่ยนแปลงได้ตลอดเวลา
  แต่การเปลี่ยนแปลงราคาจำหน่ายสินค้าสำเร็จรูปจะขึ้นอยู่กับราคาคู่แข่งเป็นหลัก

สำหรับปริมาณผลปาล์มสดซึ่งเป็นวัตถุดิบนั้น ประเทศไทยยังไม่มีการนำเข้าผลปาล์มสด แต่เคยมีการส่งออกเป็นบางปีซึ่งเป็นปริมาณที่น้อยมาก ดังนั้นผลผลิตปาล์มน้ำมันเกือบทั้งหมดจึงถูกนำมาใช้ต่อในอุตสาหกรรมการผลิตน้ำมันปาล์มและส่วนน้อยใช้เป็นเมล็ดพันธุ์ ผลผลิตปาล์มน้ำมันเพิ่มขึ้นเนื่องจากการขยายพื้นที่เพาะปลูกเป็นสำคัญ ส่งผลให้มีผลผลิตเพิ่มขึ้นจาก 45,890 ตันในปี 2520 เป็น 1.3 ล้านตัน และ4.4 ล้านตัน ในปี 2534 และ 2548 ตามลำดับ ผลผลิตจากอุตสาหกรรมน้ำมันปาล์ม คือ น้ำมันปาล์ม สำหรับกากของเมล็ดในปาล์มถือเป็นผลพลอยได้ในการผลิต เนื่องจากมีมูลค่าทางการค้าต่ำ โดยนำไปใช้เป็นอาหารสัตว์ น้ำมันปาล์มที่ได้จากโรงงานสกัดเป็นน้ำมันปาล์มดิบและน้ำมันเมล็ดในปาล์มดิบ น้ำมันเมล็ดในปาล์มจะนำไปใช้ทดแทนกับน้ำมันมะพร้าวได้เป็นอย่างดี นั่นคือการนำไปใช้ในการทำสบู่ และผงซักฟอก น้ำมันเมล็ดในปาล์มสกัดได้เฉพาะในโรงงานสกัดน้ำมันปาล์มขนาดใหญ่ที่มีการแยกเอาเมล็ดในปาล์มออกมาจากเส้นใยของผลปาล์มเท่านั้น ส่วนโรงงานสกัดขนาดเล็กจะหีบน้ำมันจากผลปาล์มทั้งทะลายโดยไม่มีการแยกเปลือกและเมล็ดใน น้ำมันปาล์มดิบที่ได้ก็จะเป็นน้ำมันผสม

สำหรับเศษวัสดุเหลือจากขบวนการผลิต คือ เส้นใยของผลปาล์ม กะลาปาล์ม และทะลายปาล์มเปล่า โดยเส้นใยของผลปาล์มและกะลาปาล์ม ทางโรงงานสกัดน้ำมันปาล์มนำไปใช้เป็นเชื้อเพลิงในหม้อไอน้ำ เพื่อผลิตไฟฟ้าใช้ในโรงงานเองเกือบทั้งสิ้น อย่างไรก็ตาม ราคาของกะลาปาล์มในปัจจุบันมีแนวโน้มสูงขึ้น เนื่องจากสามารถนำไปใช้เป็นเชื้อเพลิงทดแทนน้ำมันปิโตรเลียมที่มีราคาสูงขึ้น ส่งผลให้โรงงานสกัดน้ำมันปาล์มนำกะลาปาล์มออกขายแทนการนำไปใช้เป็นเชื้อเพลิงในหม้อไอน้ำ ทั้งนี้เพื่อสร้างมูลค่าเพิ่มให้กับอุตสาหกรรม นอกจากนี้ในบางโรงงานยังมีการปรับปรุงหม้อไอน้ำเพื่อให้สามารถใช้ทะลายปาล์มเปล่าเป็นเชื้อเพลิงได้ แทนการใช้เส้นใยของผลปาล์มเพียงอย่างเดียว การใช้พลังงานหมุนเวียนจากเชื้อเพลิงชีวมวลดังกล่าว สามารถลดปริมาณการใช้น้ำมันปิโตรเลียมลงได้ นอกจากจะเป็นการลดต้นทุนในการผลิตน้ำมันปาล์มดิบแล้ว ยังสอดคล้องกับนโยบายของรัฐบาลในการอนุรักษ์พลังงานอีกด้วย

ปาล์มน้ำมันเป็นพืชน้ำมันที่โดดเด่น เนื่องจากปัจจุบันมีการใช้ประโยชน์จากน้ำมันปาล์มมากที่สุด เมื่อเปรียบเทียบกับพืชน้ำมันประเภทอื่นๆ รวมทั้งยังเป็นพืชน้ำมันที่สร้างรายได้ส่งออกสูงสุดในบรรดาพืชน้ำมันทั้งหมด บางปีประเทศไทยต้องมีการนำเข้า-ส่งออกน้ำมันปาล์มอันเนื่องมาจากความไม่สมดุลของผลผลิต และความต้องการทั้งทางด้านปริมาณและช่วงเวลา โดยในปี 2540-2541 ไทยมีการส่งออกน้ำมันปาล์มดิบมากเป็นประวัติศาสตร์เพราะราคาต่างประเทศที่อยู่ในระดับสูงและจูงใจให้มีการส่งออก ขณะเดียวกันความไม่แน่นอนของผลผลิตก็ทำให้ไทยต้องมีการนำเข้าน้ำมันปาล์มเพื่อแก้ปัญหาขาดแคลนในช่วงปี 2538-2541 เช่นกัน โดยเป็นการนำเข้าภายใต้ข้อผูกพันองค์การการค้าโลก (WTO) และสำหรับปี 2546 ในช่วงไตรมาส 2 และ 3 ผู้ประกอบการมีการส่งออกน้ำมันปาล์มดิบประมาณ 86,000 ตัน เนื่องจากปริมาณผลปาล์มสดและน้ำมันปาล์มดิบที่ออกสู่ตลาดในปี 2546 สูงกว่าปี 2545 ถึง ร้อยละ 29 และ ร้อยละ 35 ตามลำดับ อีกทั้งราคาตลาดโลกโดยเฉลี่ยอยู่ในระดับสูงกว่าปี 2545 ทั้งนี้เพื่อเป็นการลดอุปทานส่วนเกินในประเทศลง โดยสรุปแล้ว ราคาและปริมาณของน้ำมันปาล์มดิบในตลาดโลก ยังคงเป็นอีกปัจจัยที่มีผลต่อราคาตลาดและปริมาณการนำเข้า-ส่งออกน้ำมันปาล์มของประเทศไทย

นอกจากนี้ แม้ว่าไทยจะเป็นหนึ่งใน 42 ประเทศ จาก 223 ประเทศทั่วโลก ที่สามารถปลูกปาล์มน้ำมันได้ แต่แผนการพัฒนาปาล์มน้ำมันของไทยที่ผ่านมามีเพียงเพื่อให้สอดคล้องกับความต้องการใช้น้ำมันปาล์มภายในประเทศเป็นหลักเท่านั้น ทั้งนี้การปลูกปาล์มน้ำมันมุ่งเน้นเพื่อการบริโภคเป็นหลัก คือ ประมาณกว่า ร้อยละ 90 ส่วนที่เหลืออีกไม่ถึง ร้อยละ 10 ใช้เป็นส่วนประกอบผลิตสินค้าอุปโภค เช่น สบู่ ผงซักฟอก เครื่องสำอาง พลาสติก และ น้ำมันหล่อลื่น เป็นต้น อย่างไรก็ตาม จากปัญหาวิกฤติราคาน้ำมันแพง ทำให้ปาล์มน้ำมันเข้ามามีบทบาทสำคัญกับนโยบายวาระแห่งชาติด้านพลังงานของประเทศ ด้วยความหวังหลักเพื่อนำมาผลิตไบโอดีเซล ซึ่งสามารถลดภาระการนำเข้าน้ำมันเชื้อเพลิงบางส่วนจากต่างประเทศได้ ส่งผลให้ “ยุทธศาสตร์การพัฒนาปาล์มน้ำมันเพื่อผลิตไบโอดีเซล ปี 2549-2552” ถูกกำหนดขึ้น เพื่อเร่งรัดการดำเนินการตามยุทธศาสตร์เดิม คือ ยุทธศาสตร์อุตสาหกรรมปาล์มน้ำมัน ปี 2548-2572 โดยมีเป้าหมายเพิ่มพื้นที่ปลูกปาล์มน้ำมันมากขึ้น ความต้องการสำหรับการใช้ปาล์มน้ำมันในการผลิตไบโอดีเซล จะส่งผลให้มีการพัฒนาด้านการผลิตในภาคเกษตรกรรม และการพัฒนาเทคโนโลยีการแปรรูปให้เป็นน้ำมันเชื้อเพลิงทางด้านเคมีวิศวกรรมต่อไป 

อย่างไรก็ตาม ปาล์มน้ำมันเป็นพืชพิเศษที่ต้องอาศัยความรู้เรื่องเทคโนโลยีการผลิต ตั้งแต่พันธุ์และการจัดการสวนปาล์มที่เหมาะสมต่อสภาพพื้นที่ และยังเป็นพืชที่มีข้อจำกัดเรื่องปุ๋ยและน้ำ ซึ่งกว่าจะรู้ผลว่าลบหรือบวก เกษตรกรต้องลงทุนโดยไม่มีผลตอบแทนเลยจนกว่าจะถึง 4 ปี ในขณะที่การใช้ประโยชน์จากปาล์มน้ำมันมีมากมาย สามารถสร้างมูลค่ามหาศาล แต่ต้องอาศัยการวางแผนการนำไปใช้อย่างคุ้มค่า

โครงสร้างอุตสาหกรรมน้ำมันปาล์ม

สัดส่วน (%) การใช้ประโยชน์น้ำมันปาล์มของอุตสาหกรรมต่างๆ ของไทย (ไม่รวมไบโอดีเซล)

+------------------------------------------------+---------------------+
| ประเภทอุตสาหกรรม                                | %                   |
|                                                | ของปริมา             |
|                                                | ณน้ำมันปาล์มบริสุทธิ์ทั้งหมด |
+------------------------------------------------+---------------------+
| อุตสาหกรรมเพื่อการบริโภคในรูปของน้ำมันพืช              | 58.6                |
+------------------------------------------------+---------------------+
| อุตสาหกรรมสบู่                                    | 10.1                |
+------------------------------------------------+---------------------+
| อุตสาหกรรมของว่างและขนมขบเคี้ยว                    | 9.4                 |
+------------------------------------------------+---------------------+
| อุตสาหกรรมบะหมี่สำเร็จรูป                           | 6.4                 |
+------------------------------------------------+---------------------+
| อุตสาหกรรมนมข้นหวานและนมจืด                       | 4.8                 |
+------------------------------------------------+---------------------+
| อุตสาหกรรมครีมเทียม                               | 1.4                 |
+------------------------------------------------+---------------------+
| อุตสาหกรรมเนยขาวและเนยเทียม                      | 1.0                 |
+------------------------------------------------+---------------------+
| อุตสาหกรรมอุปโภคอื่นๆ เช่น พลาสติก เครื่องสำอาง        | 8.3                 |
|                                                |                     |
| น้ำมันหล่อลื่น และยางรถยนต์ เป็นต้น                    |                     |
+------------------------------------------------+---------------------+

  ที่มา : บริษัท ศูนย์วิจัยกสิกร จำกัด, ปาล์มน้ำมัน : พืชเศรษฐกิจ…ที่น่าจับตามอง ฉบับที่ 43

  เดือน กรกฎาคม – กันยายน 2547

  คุณค่าทางโภชนาการ

  สำหรับคุณค่าทางโภชนาการของน้ำมันปาล์มนั้น มีอยู่ไม่น้อยกว่าพืชชนิดอื่น กล่าวคือ ในน้ำมันปาล์ม
  1 กรัม ประกอบด้วย
                      -  พลังงาน 9 แคลอรี่
                      -  คลอเรสเตอรอล 0 แคลอรี่
                      -  วิตามิน อี 1,150 ppm (มากกว่าน้ำมันชนิดอื่น)
                      -  วิตามิน เอ 500-700 ppm (มากกว่าแครอท 15 เท่า)

  วิตามินอี ในน้ำมันปาล์ม ช่วยควบคุมคลอเรสเตอรอลในเลือด ป้องกันการเกิดโรคมะเร็ง
  โดยเฉพาะมะเร็งเต้านม ป้องกันผิวจากรังสีอุลตราไวโอเลต ชะลอริ้วรอย
  และความเหี่ยวย่นของผิว
            

  วิตามินเอ แคโรทีนอยด์ และเบต้าแคโรทีน ในน้ำมันปาล์ม เป็นสารต่อต้านปฏิกิริยาออกซิเดชั่น
  (Oxidation) ทำลายอนุมูลอิสระ ซึ่งเป็นตัวการที่จะทำลายส่วนประกอบต่างๆ
  ของเซลล์ต้นเหตุของโรคมะเร็ง
            

  นอกจากนี้ น้ำมันปาล์มยังประกอบด้วยสัดส่วนของกรดไขมันที่ใกล้เคียงกัน คือ กรดไขมันอิ่มตัว
  ร้อยละ 49 (กรดปาล์มมิติก ร้อยละ 44 และกรดสเตียริก ร้อยละ 5) กรดไขมันไม่อิ่มตัว
  ร้อยละ 51 (กรดโอเลอิค ร้อยละ 40 และกรดไลโนเลอิก ร้อยละ 10) ซึ่งกรดปาล์มมิติก
  และกรดโอเลอิค เป็นสารที่ร่างการต้องการ ขณะเดียวกันน้ำมันปาล์มมีจุดเยือกแข็งต่ำ
  ทนความร้อนได้ดี เกิดควันน้อย ซึ่งหมายถึง
  โอกาสที่โมเลกุลแตกตัวเป็นอนุมูลอิสระน้อยกว่าน้ำมันชนิดอื่น

  จากคุณค่าทางโภชนาการของน้ำมันปาล์มดังกล่าว พบว่า
  การบริโภคน้ำมันปาล์มไม่ทำให้ระดับไขมันในเส้นเลือด หรือ คลอเรสเตอรอลเพิ่มขึ้น
  ในทางตรงกันข้าม กลับเพิ่มระดับ HDL-C (High Density Lipoprotien-Cholesterol)
  และลดระดับ LDL-C (Low Density Lipoprotien-Cholesterol) ซึ่ง HDL
  นี้เป็นตัวป้องกันไม่ให้เกิดโรคหัวใจ

  ที่มา : ศูนย์เครือข่ายการศึกษาและประสานการพัฒนาเทคโนโลยีการเกษตรและ

  เทคโนโลยีสารสนเทศเพื่อพัฒนาการผลิตสินค้าเกษตรอุตสาหกรรมที่ปลอดภัย

- สภาพการแข่งขันในอุตสาหกรรม

อุตสาหกรรมน้ำมันพืช

  น้ำมันปาล์มเป็นอุตสาหกรรมการเกษตรที่สำคัญประเภทหนึ่งของประเทศไทย
  โดยมีผลปาล์มสดเป็นวัตถุดิบ
  อุตสาหกรรมนี้มีการขยายตัวอยู่ในเกณฑ์สูงที่สุดในบรรดาพืชน้ำมันทั้งหมด
  สาเหตุที่น้ำมันปาล์มมีอัตราการขยายตัวของการบริโภค และมีสัดส่วนการบริโภคมากที่สุด
  เนื่องจากได้รับการส่งเสริมและคุ้มครองจากรัฐ
  ซึ่งน้ำมันปาล์มได้รับความนิยมในการนำไปใช้ปรุงอาหาร
  และอุตสาหกรรมต่อเนื่องอย่างกว้างขวาง
  เพราะคุณสมบัติพิเศษของน้ำมันปาล์มมีการดูดซับที่ต่ำกว่าน้ำมันพืชชนิดอื่น จึงไม่เคลือบติดสิ่งที่ทอด
  ทำให้ของที่ทอดมีสีสวย และเก็บไว้ได้นาน

  ในปัจจุบันราคาขายส่งของน้ำมันปาล์มบรรจุขวดจะถูกควบคุมโดยกรมการค้าภายใน
  กระทรวงพาณิชย์ ผู้ผลิตน้ำมันพืชจะไม่สามารถจำหน่ายผลิตภัณฑ์ในราคาที่สูงกว่าราคาควบคุม
  อย่างไรก็ตามในกรณีที่ผู้ผลิตประสบกับปัญหาการขึ้นราคาของวัตถุดิบ
  ก็สามารถเสนอราคาใหม่ให้กับกรมการค้าภายในพิจารณาได้ ปัจจุบัน
  กรมการค้าภายในจะควบคุมราคาน้ำมันปาล์ม ชนิดบรรจุขวด เฉพาะราคาขายส่ง ณ โรงงาน
  โดยยกเลิกการควบคุมราคาขายปลีก และน้ำมันปาล์ม โอเลอีนบรรจุขวด
  ไม่จำเป็นต้องติดราคาขายปลีกบนฉลาก ระดับราคาที่จำหน่ายให้กับผู้บริโภค
  จะขึ้นอยู่กับช่องทางการจำหน่าย เช่น ถ้าสินค้าจัดจำหน่ายผ่านทางห้างสรรพสินค้า
  ราคาก็จะถูกกำหนดโดยห้างสรรพสินค้าต่างๆ
  ซึ่งระดับราคาโดยทั่วไปจะต่ำกว่าระดับราคาที่ติดบนฉลากข้างขวด
  เนื่องจากห้างสรรพสินค้าจะใช้สินค้าที่ขายในแผนกซุปเปอร์มาร์เก็ตในการทำโปรโมชั่น
  นอกจากนี้บริษัทฯ ยังต้องเสียค่าใช้จ่ายอื่นๆ อีก เช่น ค่าตั้งโชว์
  และค่าโฆษณาให้กับทางห้างสรรพสินค้า
  โดยห้างสรรพสินค้าจะนำรายได้ในส่วนนี้ไปลดราคาสินค้าของบริษัทฯ
  เพื่อเป็นการส่งเสริมการขายทางหนึ่ง และถ้าเป็นการจำหน่ายตามร้านค้าปลีก
  ส่วนใหญ่ระดับราคาขายจะเท่ากับราคาที่ติดบนฉลากข้างขวด

  ส่วนน้ำมันปาล์มบรรจุแทงค์ เพื่อใช้ในอุตสาหกรรมจะไม่ถูกควบคุมราคาโดยหน่วยงานของรัฐบาล
  อย่างไรก็ตามการแข่งขันทางด้านราคาก็ยังเป็นกลยุทธหลักที่ใช้ในอุตสาหกรรม
  ซึ่งโดยทั่วไปแล้วลูกค้าจะไม่ให้ความสำคัญกับคุณภาพของน้ำมันปาล์ม
  ถ้าผู้ผลิตรายใดเสนอราคาขายที่ต่ำกว่า ก็จะสั่งซื้อกับผู้ผลิตรายนั้นทันที
  แต่มีลูกค้าบางกลุ่มที่ต้องการผลิตภัณฑ์น้ำมันปาล์มพิเศษ
  ซึ่งผู้ผลิตต้องผลิตสินค้าตามคุณสมบัติที่กำหนดโดยลูกค้า และจะเน้นคุณภาพเป็นหลัก

  เนื่องจากผลิตภัณฑ์หลักของบริษัทฯ ซึ่งได้แก่ น้ำมันปาล์ม นั้นมีคุณสมบัติพิเศษเฉพาะตัว
  สำหรับอุตสาหกรรมอาหาร โดยเฉพาะอุตสาหกรรมอาหารประเภททอด
  ที่ต้องการเน้นคุณภาพของผลิตภัณฑ์ให้คงความกรอบและไม่มีกลิ่นหืน
  ซึ่งน้ำมันพืชประเภทอื่นไม่มีคุณสมบัติดังกล่าว
  จึงอาจกล่าวได้ว่าแนวโน้มการเข้ามาทดแทนหรือชิงส่วนแบ่งทางการตลาดโดยน้ำมันประเภทอื่นในอนาคตสามารถทำได้ยาก
  นอกจากนั้นหากพิจารณาถึงคู่แข่งรายใหม่ที่ต้องการเข้ามาในอุตสาหกรรมน้ำมันปาล์ม
  ก็จะเป็นไปได้ยากเช่นกัน เนื่องจากอุตสาหกรรมน้ำมันปาล์ม
  เป็นอุตสาหกรรมที่ต้องใช้เงินลงทุนสูงทั้งในด้านเครื่องจักรและเทคโนโลยีในการผลิต
  และเป็นอุตสาหกรรมพื้นฐานที่นำไปสู่อุตสาหกรรมต่อเนื่องอีกหลายประเภท
  การมีชื่อเสียงที่ดีและอยู่ในอุตสาหกรรมยาวนาน
  ย่อมสามารถสร้างความเชื่อถือและมีความได้เปรียบอย่างชัดเจน

  ถึงแม้ว่าประเทศไทยมีพันธะกรณีภายใต้ AFTA ที่จะต้องนำน้ำมันปาล์มเข้าบัญชีลดภาษีนำเข้าเหลือ
  ร้อยละ 5 ตั้งแต่วันที่ 1 มกราคม 2546
  ซึ่งเป็นการเปิดโอกาสให้คู่แข่งทั้งในและต่างประเทศสามารถนำเข้าน้ำมันปาล์มบริสุทธิ์เข้ามาจำหน่ายแข่งขันกับบริษัทฯ
  ได้ แต่เนื่องจากการนำเข้าน้ำมันปาล์มบริสุทธิ์จะต้องนำเข้ามาในรูป Bulk และขนส่งทางเรือ
  เพื่อสูบถ่ายลงรถแทงค์น้ำมันอีกครั้ง ซึ่งจะทำให้เกิดความสกปรกและสิ่งปลอมปน
  รวมทั้งมีต้นทุนการขนส่งเกิดขึ้น
  ทำให้ราคาน้ำมันปาล์มบริสุทธิ์ที่นำเข้าจะไม่แตกต่างจากราคาขายในประเทศมากนัก

  อย่างไรก็ตาม ในทางปฏิบัติ มีการลักลอบนำเข้าน้ำมันปาล์มจากมาเลเซีย
  เพื่อชดเชยปริมาณน้ำมันปาล์มในประเทศที่ไม่เพียงพอ
  โดยเฉพาะในช่วงที่ราคาน้ำมันปาล์มในประเทศและราคาน้ำมันปาล์มของมาเลเซียมีส่วนต่างของราคาสูง
  ทำให้ราคาน้ำมันปาล์มในประเทศผันผวน นอกจากนี้ ในช่วงที่ผ่านมา โดยเฉพาะในปี 2546
  ผู้ค้าน้ำมันปาล์มบางรายอาศัยการควบคุมจากภาครัฐที่ไม่เข้มงวด
  ลักลอบนำน้ำมันปาล์มบางส่วนที่นำเข้า โดยมีวัตถุประสงค์เพื่อส่งออกประเทศที่ 3 เช่น จีน พม่า
  อินเดีย เป็นต้น ออกจำหน่ายในประเทศ
  ส่งผลกระทบต่ออุตสาหกรรมน้ำมันปาล์มในประเทศกระเทือนเป็นลูกโซ่ ตั้งแต่โรงกลั่นน้ำมันปาล์ม
  โรงสกัดน้ำมันปาล์มดิบ และเกษตรกรผู้ปลูกปาล์มน้ำมัน จากเหตุการณ์ดังกล่าว
  กระทรวงพาณิชย์จึงกำหนดให้ผู้นำเข้าน้ำมันปาล์มตั้งแต่วันที่ 20 กันยายน 2546
  ต้องรับซื้อน้ำมันปาล์มดิบในประเทศด้วย
  เพื่อเป็นการแก้ปัญหาดังกล่าวและช่วยบรรเทาปัญหาความผันผวนของราคาปาล์มน้ำมันและน้ำมันปาล์มในประเทศ

อุตสาหกรรมเนยเทียมและไขมันพืชผสม

  อุตสาหกรรมผลิตเนยเทียมและไขมันพืชผสม เป็นอุตสาหกรรมที่ต่อเนื่องจากการผลิตน้ำมันปาล์ม
  ซึ่งใช้เป็นวัตถุดิบที่สำคัญในอุตสาหกรรมอาหาร ได้แก่ โรงงานทำขนมปัง โรงงานทำขนม
  ขบเคี้ยว ร้านเบเกอรี่ และร้านอาหารฟาสต์ฟู้ต
  ซึ่งการเติบโตของการบริโภคเนยเทียมและไขมันพืชผสม
  จะมีความสัมพันธ์โดยตรงกับการขยายตัวของเศรษฐกิจ จากการประมาณการของบริษัทฯ
  การขยายตัวของการบริโภคเนยเทียมและไขมันพืชผสมอยู่ในอัตราที่สูงกว่าอัตราการขยายตัวของผลิตภัณฑ์มวลรวมภายในประเทศ
  (GDP GROWTH) ของประเทศไทย

  นอกจากนี้การเปลี่ยนแปลงพฤติกรรมการบริโภคของประชากรไทย
  ก็เป็นปัจจัยที่สำคัญของการขยายตัวของตลาดเนยเทียมและไขมันพืชผสม
  โดยในปัจจุบันผู้บริโภคได้หันมาบริโภคเค้ก ขนมปังชนิดต่าง ๆ ไอศครีม
  และอาหารประเภททอดจากร้านอาหารฟาสต์ฟู๊ด เพิ่มมากขึ้นเมื่อเทียบกับในอดีต
  ซึ่งอาหารกลุ่มดังกล่าวต้องใช้เนยเทียมและไขมันพืชผสมเป็นวัตถุดิบหลัก
  อนึ่งภาวะตลาดของเนยเทียมและไขมันพืชผสมโดยทั่วไปจะมียอดขายที่สูงในช่วงไตรมาสที่ 4
  ของปี ซึ่งเป็นช่วงเทศกาลเฉลิมฉลองต่างๆ
  เนื่องจากวัตถุดิบที่ใช้ในการผลิตเนยเทียมและไขมันพืชผสม
  เป็นผลพลอยได้จากการกลั่นน้ำมันปาล์มดิบ
  ดังนั้นผู้ผลิตเนยเทียมและไขมันพืชผสมที่ดำเนินธุรกิจโรงกลั่นน้ำมันปาล์มดิบเองจะมีข้อได้เปรียบมาก
  เมื่อเทียบกับผู้ผลิตที่จะต้องไปซื้อวัตถุดิบจากโรงกลั่นน้ำมันปาล์ม
  ซึ่งนอกจากจะมีปัญหาด้านการกำหนดราคาแล้ว
  ยังมีปัญหาที่ไม่สามารถควบคุมระยะเวลาในการจัดส่งวัตถุดิบที่แน่นอนอีกด้วย

  ข้อได้เปรียบอีกประการหนึ่งของบริษัทฯ
  ในเรื่องกำลังการผลิตและความสามารถในการผลิตเนยเทียมและไขมันพืชผสมที่มีคุณภาพต่างกันในช่วงเวลาอันจำกัด
  ทำให้บริษัทฯ สามารถบริการลูกค้าได้อย่างทั่วถึงทันตามกำหนดเวลา
  เนื่องจากการจำหน่ายสินค้าประเภทนี้ขึ้นอยู่กับเทศกาล
  นอกจากนี้เทคโนโลยีที่ใช้ในการผลิตเนยเทียมและไขมันพืชผสม
  เพื่อให้ได้ผลิตภัณฑ์ที่มีลักษณะเฉพาะเจาะจงตามคุณสมบัติที่กำหนดโดยลูกค้า
  และรวมถึงความสม่ำเสมอของคุณภาพของสินค้า
  ก็ยังเป็นปัจจัยที่สำคัญของการแข่งขันในอุตสาหกรรมอีกด้วย

อุตสาหรรมผักและผลไม้ 

ตลาดผักกระป๋องภายในประเทศ มีมูลค่าตลาด ประมาณ 800 – 1,000 ล้านบาท การขยายตัวของตลาดเฉลี่ย ประมาณร้อยละ 5 ถึงร้อยละ 7 ต่อปี สำหรับตลาดผลไม้กระป๋อง มีมูลค่าตลาดประมาณ 600 ล้านบาท ทั้งนี้คาดการณ์ว่าแนวโน้มความต้องการของผักและผลไม้กระป๋องในตลาดต่างประเทศจะเพิ่มสูงขึ้น นอกจากนี้การที่ประชากรมีความตื่นตัวและใส่ใจกับเรื่องสุขภาพมากขึ้น จะเป็นสิ่งกระตุ้นพฤติกรรมการบริโภคผักและผลไม้เพิ่มขึ้น อย่างไรก็ตาม อุตสาหกรรมประเภทนี้มีปัจจัยเสี่ยงในเรื่องความพอเพียงและคุณภาพของวัตถุดิบ เนื่องจากวัตถุดิบหลักเป็นผลผลิตจากภาคการเกษตร ผลผลิตที่ได้จะขึ้นอยู่กับฤดูกาล สภาพดินฟ้าอากาศ สภาวะแวดล้อม ซึ่งปัจจัยดังกล่าวอยู่นอกเหนือการควบคุม ส่งผลให้การคาดการณ์ด้านราคาและปริมาณวัตถุดิบที่ออกสู่ตลาดในแต่ละฤดูกาลเป็นไปได้ยาก อีกทั้งปัญหาด้านคุณภาพของวัตถุดิบที่ไม่สามารถควบคุมได้ ตลอดจนการคาดการณ์อุปสงค์และอุปทานของสินค้าในระดับที่เหมาะสม ที่สอดคล้องกับกำลังการผลิตและแผนการตลาดจึงทำได้ยาก การแข่งขันในปีที่ผ่านมาจะเป็นการแข่งขันด้านราคาเป็นหลัก ดังนั้นทางบริษัทฯ จึงต้องมีการปรับปรุงกระบวนการผลิต รวมทั้งการจัดหาวัตถุดิบให้มีประสิทธิภาพมากที่สุด เพื่อลดต้นทุนในการผลิตสินค้าให้สามารถแข่งขันในตลาดได้ โดยรักษามาตรฐานสินค้าให้เป็นที่ยอมรับของผู้บริโภคตลอดไป

 อุตสาหกรรมเครื่องดื่ม 

  - เครื่องดื่มน้ำผลไม้

  น้ำผลไม้เป็นอุตสาหกรรมการเกษตรแปรรูปประเภทหนึ่ง ที่มีความสำคัญต่อประเทศ
  โดยเฉพาะอย่างยิ่งในช่วงที่ผลผลิตผลไม้สดมีปริมาณมากเกินความต้องการของตลาด
  ซึ่งทำให้ระดับราคาตกต่ำ และเกิดความสูญเปล่าจากการเน่าเสียได้ง่าย
  ดังนั้นการนำผลไม้สดดังกล่าวมาแปรรูปเป็นน้ำผลไม้จะทำให้สามารถสร้างมูลค่าเพิ่มให้กับผลผลิตทางการเกษตรให้สูงขึ้น
  และลดความเสียหายที่เกิดจากข้อจำกัดของอายุการเก็บรักษาลงได้

  ตั้งแต่อดีตตลาดน้ำผลไม้พร้อมดื่มในประเทศไทยมีอัตราการขยายตัวไม่สูงมากนัก
  ด้วยเหตุผลที่ว่าผลไม้สดในประเทศมีอยู่มากมายหลายชนิดและมีให้รับประทานตลอดทั้งปี
  เมื่อต้องการดื่มน้ำผลไม้ผู้บริโภคเองก็สามารถนำผลไม้สดมาคั้นดื่มเองได้
  แต่ด้วยภาวะเศรษฐกิจและสภาพความเป็นอยู่ที่เปลี่ยนแปลงไป ความเร่งรีบ
  ความห่วงใยในสุขภาพและการขยายตัวของประชากร พร้อมกับความสะดวกสบาย
  กลายเป็นปัจจัยสำคัญที่กระตุ้นให้ธุรกิจน้ำผลไม้พร้อมดื่มในประเทศเติบโตอย่างต่อเนื่อง
  ประกอบกับ กระแสการบริโภคอาหารเพื่อสุขภาพอนามัยขยายตัวอย่างต่อเนื่อง
  โดยเฉพาะในกลุ่มผู้รักสุขภาพทั้งหลาย
  น้ำผลไม้พร้อมดื่มจึงกลายมาเป็นสินค้าที่เข้ามาแทรกส่วนแบ่งการตลาดเครื่องดื่มที่ไม่มีแอลกอฮอล์ที่ได้รับความนิยม
  ตอบรับกระแสชีวจิตที่เข้มข้นด้วยคุณภาพในราคาที่ผู้บริโภคยอมรับได้
  ดังนั้นน้ำผลไม้จึงเป็นเครื่องดื่มสำเร็จรูปที่ได้รับความนิยมค่อนข้างมากอีกประเภทหนึ่งในปัจจุบัน
  ทำให้มีผู้ผลิตสนใจที่จะเข้าสู่ตลาดน้ำผลไม้กันเป็นจำนวนมาก
  ส่งผลให้ตลาดน้ำผลไม้ในปัจจุบันเกิดการแข่งขันที่สูงมากขึ้น ด้านการนำเข้าเครื่องดื่มน้ำผลไม้นั้น
  ยังมีสัดส่วนที่น้อยอยู่เมื่อเทียบกับความต้องการบริโภคภายในประเทศ
  เนื่องจากประเทศไทยยังมีความสามารถในการผลิตเพื่อรองรับกับความต้องการภายในประเทศ
  ทั้งนี้การนำเข้าสินค้าเครื่องดื่มน้ำผลไม้จากประเทศต่างๆ ที่สำคัญ ได้แก่ สหรัฐอเมริกา จีน
  บราซิล ไต้หวัน และออสเตรเลีย เป็นต้น

  สำหรับความต้องการเครื่องดื่มน้ำผลไม้ในตลาดต่างประเทศนั้น
  มีความต้องการไปในลักษณะเดียวกับของประเทศไทย เนื่องจากกระแสสุขภาพ
  เป็นกระแสที่ได้รับความนิยมทั่วโลก และพฤติกรรมในกลุ่มวัยรุ่นและผู้สูงอายุ
  ก็มีลักษณะคล้ายกันในตลาดยุคธุรกิจข้ามชาติ และกระแสโลกาภิวัฒน์
  และสำหรับตลาดเครื่องดื่มน้ำผลไม้ที่คาดว่ามีความต้องการสูงขณะนี้ แม้จะยังเป็นตลาดญี่ปุ่น
  และยุโรป แต่ตลาดที่มีความต้องการเพิ่มขึ้นต่อไปในอนาคต คือ
  ตลาดในกลุ่มประเทศแถบลาตินอเมริกา และประเทศเพื่อนบ้าน อาทิ ไต้หวัน ฮ่องกง ลาว
  และพม่า ซึ่งมีการเปิดประเทศ และเป็นคู่ค้าใหม่ ๆ ของประเทศไทยมากขึ้น

  แม้ว่าความต้องการเครื่องดื่มน้ำผลไม้ของตลาดต่างประเทศจะมากขึ้นก็ตาม
  แต่ภาวะการแข่งขันเพื่อส่งออกไปต่างประเทศนั้นก็รุนแรงมากขึ้นตามไปด้วย
  เนื่องจากการเปิดเสรีในภูมิภาคต่าง ๆ ตามเงื่อนไขของ องค์การการค้าโลก (WTO)
  เขตการค้าในอาเซียน (AFTA) และ เขตการค้าเสรีอเมริกาเหนือ (NAFTA)
  ซึ่งหากผู้ผลิตในประเทศไทยไม่สามารถแก้ไขปัญหาการผลิตและการตลาดภายในประเทศได้
  ก็อาจทำให้ศักยภาพการแข่งขันเครื่องดื่มน้ำผลไม้ของไทยลดลง
  โดยในปัจจุบันคู่แข่งที่สำคัญของธุรกิจประเภทนี้ของไทย คือ ฟิลิปปินส์ อินโดนีเซีย และจีน
  ซึ่งมีความหลากหลายและได้เปรียบตลาดผู้ผลิตไทยหลายด้าน เช่น คุณภาพวัตถุดิบ
  และต้นทุนการผลิตที่ต่ำกว่า เป็นต้น

  ทั้งนี้น้ำผลไม้พร้อมดื่มจะมีส่วนผสมของน้ำผลไม้แตกต่างกันไป
  ขึ้นอยู่กับชนิดของผลไม้ที่นำมาเป็นวัตถุดิบและวิธีการผลิต โดยสามารถแบ่งออกได้เป็น 3 ประเภท
  ดังนี้

1.  น้ำผลไม้ 100 % เช่น น้ำส้ม และ น้ำสับปะรด เป็นต้น

2.  น้ำผลไม้ 25 - 50 % เช่น น้ำฝรั่ง และน้ำมะม่วง ซึ่งไม่สามารถผลิตเป็นน้ำผลไม้พร้อมดื่ม
    100 % ได้ ต้องนำมาเจือจางและปรุงแต่งรสชาติก่อน

3.  น้ำผลไม้ ต่ำกว่า 25 %

  ตลาดน้ำผลไม้พร้อมดื่ม มีมูลค่าตลาดรวมประมาณ 3,500 ล้านบาท โดยแบ่งเป็นน้ำผลไม้ 100%
  หรือตลาดระดับบนมูลค่า 1,300 ล้านบาท หรือ ร้อยละ 37 ของมูลค่าตลาดรวม น้ำผลไม้
  25-50% หรือตลาดระดับกลางมูลค่า 1,000 ล้านบาท หรือ ร้อยละ 28 ของมูลค่าตลาดรวม
  และน้ำผลไม้ต่ำกว่า 25% หรือตลาดระดับล่างมีมูลค่า 1,200 ล้านบาท หรือ ร้อยละ 35
  ของมูลค่าตลาดรวม
  จากตัวเลขมูลค่าตลาดรวมแสดงให้เห็นว่าตลาดน้ำผลไม้ระดับบนจะมีอัตราขยายตัว ร้อยละ
  15-20 ตลาดน้ำผลไม้ระดับกลางจะมีอัตราขยายตัว ร้อยละ 5-7
  และตลาดน้ำผลไม้ระดับล่างจะมีอัตราขยายตัว ร้อยละ 10
  ทั้งนี้แนวโน้มของอุตสาหกรรมเครื่องดื่มน้ำผลไม้ในประเทศยังคงมีอัตราการขยายตัวเพิ่มขึ้น
  เนื่องจากปัจจุบันคนไทยยังคงมีปริมาณการบริโภคน้ำผลไม้น้อยมาก หรือเฉลี่ยคนละ 2 ลิตรต่อปี

  อุตสาหกรรมเครื่องดื่มน้ำผลไม้ยังคงมีโอกาสเติบโตอย่างต่อเนื่อง
  เนื่องจากปัจจัยทางการตลาดหลายด้าน เช่น การจัดกิจกรรมส่งเสริมการขาย
  การขยายช่องทางการจัดจำหน่ายให้กว้างขึ้น
  นอกจากนี้ยังมีการเพิ่มความหลากหลายของชนิดสินค้าทั้งในด้านรสชาติ ขนาดบรรจุ และด้านราคา
  เป็นต้น ประกอบกับ กระแสความใส่ใจในสุขภาพของผู้บริโภคที่ยังคงอยู่อย่างต่อเนื่อง
  และภาวะความเร่งรีบของวิถีชีวิตปัจจุบัน ทำให้ผู้บริโภคไม่มีเวลา
  ดังนั้นแนวโน้มของเครื่องดื่มน้ำผลไม้ทุกชนิด เช่น น้ำฝรั่ง น้ำมะขาม น้ำลิ้นจี่ จะมีแนวโน้มที่ดี
  อย่างไรก็ตาม การแข่งขันจะทวีความรุนแรงมากขึ้น ทั้งด้านราคาและที่ไม่ใช่ราคา เช่น
  การแข่งขันในลักษณะการออกสินค้าใหม่ ๆ การจัดกิจกรรมส่งเสริมการขาย
  และการโฆษณาประชาสัมพันธ์ผ่านสื่อต่าง ๆ เป็นต้น

  - เครื่องดื่มกาแฟกระป๋อง

  กาแฟกระป๋องมีมูลค่าตลาดประมาณ 6,000 – 6,500 ล้านบาท อัตราการเติบโตประมาณร้อยละ
  8-10 โดยมีเบอร์ดี้ เป็นผู้นำตลาดมีส่วนแบ่งประมาณร้อยละ 71 และเนสกาแฟประมาณร้อยละ
  26 ด้านภาวการณ์แข่งขันในตลาดกาแฟกระป๋องเป็นไปอย่างรุนแรง
  โดยผู้ประกอบการพยายามผลักดันให้ตลาดมีการขยายตัวจากการพัฒนาคุณภาพของผลิตภัณฑ์
  เพิ่มรสชาติเพื่อเพิ่มทางเลือกให้กับผู้บริโภค และการกระจายสินค้า
  ซึ่งเป็นกลยุทธ์ในการเจาะตลาดให้ถึงกลุ่มเป้าหมายมากที่สุดและรวดเร็วที่สุด
  จากการแข่งขันที่เข้มข้นของตลาดภายในประเทศ
  ทำให้ผู้ผลิตกาแฟกระป๋องบางรายหันไปหาตลาดส่งออก
  โดยผู้ประกอบการเน้นการส่งออกไปจำหน่ายยังภูมิภาคเอเชียโดยเฉพาะอินโดจีน
  เนื่องจากมีรสนิยมในการบริโภคกาแฟใกล้เคียงกับตลาดในประเทศไทย

  อุตสาหกรรมซอส และเครื่องปรุงรส

  มูลค่าตลาดเครื่องปรุงรสอาหารในประเทศปี 2548 มีขนาดใหญ่ประมาณ 9,700 ล้านบาท
  และมีอัตราการขยายตัวของตลาดในแต่ละปีเฉลี่ยร้อยละ 10
  ตลาดเครื่องปรุงรสอาหารสามารถแยกออกได้เป็นประเภทใหญ่ๆ คือ น้ำปลา ซอส เครื่องแกง
  ผงปรุงรส และเครื่องปรุงรสอาหารอื่นๆ โดยเฉพาะซอสหอยนางรมหรือน้ำมันหอย
  ในด้านการแข่งขัน บริษัทฯ จะเน้นที่ความแข็งแกร่งของตราสินค้า
  และจุดเด่นของผลิตภัณฑ์ในการสร้างตลาดให้เป็นที่ยอมรับ
  ทั้งในด้านคุณภาพและรสชาติของผลิตภัณฑ์ เต้าเจี้ยวเต็มเม็ด น้ำจิ้มสุกี้ น้ำจิ้มไก่
  และซอสหอยนางรม

  ปัจจุบันกระแสความนิยมบริโภคเครื่องปรุงรสอาหารในประเทศเพิ่มขึ้นอย่างมาก
  ทำให้ตลาดเครื่องปรุงรสอาหารขยายตัวอย่างรวดเร็ว
  เนื่องจากคนไทยยอมรับและบริโภคเครื่องปรุงรสที่มีความหลากหลายมากขึ้น
  ส่วนตลาดในต่างประเทศความนิยมเครื่องปรุงรสอาหารจากประเทศไทยเริ่มขยายตัวไปสู่การวางจำหน่ายบนชั้นในซุปเปอร์มาร์เก็ตใหญ่ๆ
  จากที่เคยจำกัดตัวอยู่ในร้านขายของชำของชาวเอเชีย
  เนื่องจากชาวต่างชาติหันมานิยมรับประทานอาหารไทยมากขึ้น
  รวมทั้งการขยายตัวของธุรกิจร้านอาหารและภัตตาคารไทยในต่างประเทศ
  ทำให้อาหารไทยเป็นที่รู้จักมากยิ่งขึ้น
  ซึ่งเป็นปัจจัยหนุนให้มูลค่าการส่งออกเครื่องปรุงรสอาหารของไทยมีแนวโน้มเติบโตอย่างต่อเนื่อง

- จำนวนคู่แข่งขัน และขนาดของบริษัทเมื่อเทียบกับคู่แข่ง

กลุ่มผลิตภัณฑ์น้ำมันปาล์ม

  พื้นที่เพาะปลูกปาล์มน้ำมันในประเทศไทยส่วนใหญ่อยู่ในเขตจังหวัดกระบี่มากที่สุด รองลงมาคือ
  สุราษฎร์ธานี ชุมพร สตูล และในจังหวัดอื่นๆ ทั้งนี้สามารถแบ่งผู้ปลูกปาล์มน้ำมันออกเป็น 3
  ประเภท ดังนี้

  -   บริษัทผู้ปลูก ประมาณ 174 ราย พื้นที่เพาะปลูก ประมาณร้อยละ 37

  -   สหกรณ์ / นิคม ประมาณ 7,593 ราย พื้นที่เพาะปลูก ประมาณร้อยละ 16

  -   เกษตรกรรายย่อย ประมาณ 45,000 ราย พื้นที่เพาะปลูก ประมาณร้อยละ 46
            

  โรงงานอุตสาหกรรมน้ำมันปาล์มในประเทศไทย สามารถแบ่งได้เป็น 2 ประเภท คือ
  โรงงานสกัดน้ำมันปาล์มดิบ และโรงงานกลั่นน้ำมันปาล์มบริสุทธิ์ โดยโรงงานสกัดน้ำมันปาล์มดิบ
  ส่วนใหญ่ตั้งอยู่ในเขตภาคใต้ มีจำนวน 59 โรงงาน มีกำลังการผลิตรวมประมาณ 1,500
  ตันทะลายปาล์มสดต่อชั่วโมง โดยแบ่งได้ดังนี้

  -   โรงงานสกัดขนาดใหญ่ 38 โรงงาน กำลังการผลิตรวมประมาณ 1,370 ตันทะลายปาล์มสด

  ต่อชั่วโมง

  - โรงงานสกัดขนาดเล็ก 21 โรงงาน กำลังการผลิตรวมประมาณ 130 ตันทะลายปาล์มสดต่อ

  ชั่วโมง

                           

  สำหรับโรงงานกลั่นน้ำมันปาล์มบริสุทธิ์ ส่วนใหญ่ตั้งอยู่ในเขตกรุงเทพมหานคร และปริมณฑล
  มีจำนวน 12 โรงงาน มีกำลังการผลิตรวมประมาณ 1.13 ล้านตันน้ำมันปาล์มดิบต่อปี
  โดยแบ่งได้ดังนี้

  -  โรงงานขนาดใหญ่ 10 โรงงาน กำลังการผลิตรวมประมาณ 130 ตันน้ำมันปาล์มดิบต่อ

  ชั่วโมง

  -  โรงงานขนาดเล็ก 2 โรงงาน กำลังการผลิตรวมประมาณ 4 ตันน้ำมันปาล์มดิบต่อชั่วโมง
            

  ในส่วนของโรงงานกลั่นน้ำมันของบริษัทฯ มีกำลังการผลิตเท่ากับ 255,500 ตันน้ำมันปาล์มดิบต่อปี
  ซึ่งนับว่ามีขนาดกำลังการผลิตมากที่สุดในอุตสาหกรรมน้ำมันปาล์ม
  ส่วนโรงสกัดน้ำมันปาล์มดิบมีกำลังการผลิตที่ 45 ตัน-ผลปาล์มสดต่อชั่วโมง

  กลุ่มผลิตภัณฑ์ผักและผลไม้, เครื่องดื่ม, ซอสและเครื่องปรุงรส

  ------------------------------------ ---------------- -----------------
  สายผลิตภัณฑ์/                           จำนวนคู่แข่ง        ขนาดของบริษัท

  กลุ่มธุรกิจ                              (ราย)            เมื่อเทียบกับคู่แข่ง

  1. กลุ่มผลิตภัณฑ์ผักและผลไม้                                 

  - กลุ่มผลิตภัณฑ์ผักบรรจุกระป๋อง              3                ขนาดกลาง

  - กลุ่มผลิตภัณฑ์ผลไม้บรรจุกระป๋อง            1                ขนาดกลาง

  - กลุ่มผลิตภัณฑ์ผัก และผลไม้แช่แข็ง           มากกว่า 10        ขนาดกลาง

  2. กลุ่มผลิตภัณฑ์เครื่องดื่ม                                   

  - กลุ่มผลิตภัณฑ์เครื่องดื่มน้ำผลไม้             4                ขนาดกลาง

  - กลุ่มผลิตภัณฑ์กาแฟ                      3                ขนาดกลาง

  3. กลุ่มผลิตภัณฑ์ซอส และเครื่องปรุงรส        มากกว่า 10        ขนาดกลาง
  ------------------------------------ ---------------- -----------------

  - สถานภาพและศักยภาพในการแข่งขัน

  บริษัทฯ ทำธุรกิจในอุตสาหกรรมน้ำมันปาล์มมาเป็นระยะเวลามากกว่า 30 ปี และบริษัทฯ
  ยังได้มีการพัฒนาเครื่องจักรและเทคโนโลยีการผลิต
  รวมถึงการวิจัยและพัฒนาผลิตภัณฑ์อยู่ตลอดเวลา จึงทำให้บริษัทฯ
  มีสถานภาพและศักยภาพในการแข่งขันสูง รวมไปถึงการขยายกำลังการผลิตที่บริษัทฯ
  เตรียมไว้รองรับกับการเปิดเสรีทางการค้า
  การปรับปรุงระบบการผลิตในส่วนของแผนกเนยเทียมและไขมันพืชผสมจากระบบ Manual สู่ระบบ
  Automation
  ตลอดจนมีแผนงานปรับปรุงและพัฒนาเพื่อเพิ่มประสิทธิภาพในขบวนการผลิตน้ำมันปาล์มดิบที่โรงงานจังหวัดตรัง
  การผ่านการรับรองระบบประกันคุณภาพด้านความปลอดภัยของอาหาร (HACCP)
  ระบบมาตรฐานหลักเกณฑ์วิธีการที่ดีในการผลิตอาหาร (GMP : Good Manufacturing
  Practices) และการผ่านการรับรองมาตรฐาน ISO 9001 : 2000 และ ISO 14001
  อีกทั้งบริษัทฯ ยังได้รับคัดเลือกให้เป็นตราสินค้า ยอดเยี่ยม (Superbrands) ซึ่งหมายถึง
  ทุกตราสินค้าภายใต้การผลิตของบริษัทได้รับคัดเลือกเป็น Superbrands Thailand
  โดยนับเป็นรายแรกของกลุ่มอุตสาหกรรมผู้ผลิตและจัดจำหน่ายน้ำมันพืชในประเทศไทย
  ทั้งนี้เพื่อให้ลูกค้ามั่นใจในสินค้าของบริษัทฯ อีกทั้งบริษัทฯ กำลังจะได้รับการรับรองมาตรฐาน
  Kosher ซึ่งเป็นระบบคุณภาพมาตรฐานด้านอาหารของชาวยิวภายในต้นปี 2549
  โดยจะช่วยเสริมสร้างศักยภาพด้านการส่งออกของบริษัท นอกจากนี้ บริษัทฯ ยังใช้ระบบ SAP
  ซึ่งเป็นโปรแกรมที่สามารถให้ข้อมูลที่รวดเร็วและมีประสิทธิภาพ ทั้งข้อมูลสินค้าคงคลัง
  เพื่อตอบสนองลูกค้าได้อย่างรวดเร็ว และข้อมูลสำหรับผู้บริหารเพื่อใช้ในการตัดสินใจ

  นอกจากนี้ จากการที่บริษัทเป็นผู้ถือหุ้นรายใหญ่ของ บริษัท สหอุตสาหกรรมน้ำมันปาล์ม จำกัด
  (มหาชน) ซึ่งเป็นเจ้าของสวนปาล์มน้ำมันที่ใหญ่ที่สุดในประเทศไทย
  ทำให้บริษัทสามารถดำเนินธุรกิจได้อย่างครบวงจร
  โดยบริษัทสามารถติดตามปริมาณผลปาล์มสดที่ออกสู่ตลาดในแต่ละฤดูกาลได้อย่างใกล้ชิด
  ซึ่งจะมีผลต่อราคาตลาดของผลปาล์มสดและราคาตลาดของน้ำมันปาล์มดิบ
  ที่เป็นวัตถุดิบหลักของบริษัท อีกทั้งการที่บริษัทเป็นผู้ถือหุ้นรายใหญ่ของบริษัท อาหารสากล จำกัด
  (มหาชน) หรือ UFC ส่งผลให้บริษัทมีผลิตภัณฑ์ที่หลากหลายมากขึ้น
  ในขณะที่มีช่องทางการกระจายสินค้าในลักษณะเดียวกัน
  ทำให้บริษัทสามารถใช้ทรัพยากรที่มีอยู่ได้อย่างมีประสิทธิภาพ
  และยังสามารถลดค่าใช้จ่ายในการดำเนินงานได้อีกด้วย

  - แนวโน้มภาวะอุตสาหกรรม

  ปาล์มน้ำมัน เป็นพืชน้ำมันที่มีศักยภาพในการแข่งขันสูงกว่าพืชน้ำมันชนิดอื่นๆ ทั้งด้านการผลิต
  และการตลาด ส่วนแบ่งการผลิตน้ำมันปาล์มต่อน้ำมันพืชของโลก มีแนวโน้มเพิ่มสูงขึ้นอย่างต่อเนื่อง
  และรวดเร็ว จากร้อยละ 11.7 ในช่วงปี 2519-2543 เพิ่มเป็นร้อยละ 27.5 ในช่วงปี
  2544-2548 และคาดว่าจะเพิ่มสูงขึ้นเป็นร้อยละ 31.2 ในช่วงปี 2559-2563
  โดยมีประเทศผู้ผลิตที่สำคัญคือ มาเลเซีย และอินโดนีเซีย
  สำหรับอุตสาหกรรมปาล์มน้ำมันและน้ำมันปาล์มของไทยนับเป็นอุตสาหกรรมที่มีการขยายตัวอย่างต่อเนื่องเช่นกัน
  โดยมีอัตราการผลิตเพิ่มขึ้นประมาณร้อยละ 10 ต่อปี และตลาดน้ำมันพืชในส่วนอุตสาหกรรมอาหาร
  เพิ่มขึ้นร้อยละ 5-20 และอุตสาหกรรมอุปโภคเพิ่มขึ้นร้อยละ 15-20 อีกทั้งในรอบปีที่ผ่านมา
  เกษตรกรหันมาปลูกปาล์มกันมาก ซึ่งสอดคล้องกับนโยบายสนับสนุนของภาครัฐ
  ในปัจจุบันรัฐบาลมียุทธศาสตร์อุตสาหกรรมปาล์มน้ำมันปี 2547-2572
  โดยมีเป้าหมายที่จะขยายพื้นที่ปลูกปาล์มน้ำมันให้ได้ 10 ล้านไร่ ภายในปี 2572
  เพื่อให้มีปริมาณผลผลิตปาล์มสด 25 ล้านตัน หรือผลผลิตน้ำมันปาล์มดิบ 4.50 ล้านตัน
  โดยจะเพิ่มผลผลิตปาล์มน้ำมันต่อไร่ให้ได้เฉลี่ยไร่ละ 2.8 ตัน
  และรักษาคุณภาพผลปาล์มสดให้มีอัตราน้ำมันไม่ต่ำกว่า ร้อยละ 18
  ขณะเดียวกันจะดำเนินการเพิ่มมูลค่าผลปาล์มจากการแปรรูปอย่างง่าย
  เป็นการแปรรูปผลิตภัณฑ์มูลค่าสูง โดยจัดตั้งเมืองอุตสาหกรรมน้ำมันปาล์มครบวงจร
  ซึ่งยังอยู่ระหว่างการพิจารณาของกระทรวงเกษตรและสหกรณ์
  ทั้งนี้หากดำเนินงานตามยุทธศาสตร์ดังกล่าวคาดว่าจะสามารถเพิ่มมูลค่าอุตสาหกรรมน้ำมันปาล์มจาก
  50,000 ล้านบาทในปัจจุบัน เป็น 231,492 ล้านบาทในปี 2572

  นอกจากนี้แนวโน้มในเชิงยุทธศาสตร์ของอุตสาหกรรมปาล์มน้ำมันของประเทศในอนาคต
  ควรพิจารณาการเพิ่มมูลค่าผลผลิตโดยการแปรรูปผลิตภัณฑ์จากน้ำมันปาล์มเป็นผลิตภัณฑ์เคมีภัณฑ์พื้นฐาน
  (Oleo-Chemical Products) ซึ่งมีการขยายตัวของความต้องการสูงในตลาดโลก
  ดังนั้นแนวโน้มในอนาคตของน้ำมันปาล์มดิบที่ผลิตได้ทั้งหมดจากการขยายพื้นที่เพาะปลูก
  สามารถแบ่งออกได้เป็นสองส่วน คือ ส่วนที่ใช้สำหรับเพื่อการบริโภค-อุปโภค
  และส่วนที่เหลือจากการบริโภค-อุปโภค
  โดยในส่วนแรกยังคงเป็นไปตามโครงสร้างอุตสาหกรรมเดิมในปัจจุบัน
  ในขณะที่ส่วนที่สองจะถูกนำไปใช้เพื่ออุตสาหกรรมเคมีภัณฑ์จากน้ำมันปาล์ม หรือ ไบโอดีเซล หรือ
  เป็นการผสมผสานทั้งเคมีภัณฑ์และไบโอดีเซล

  เมื่อวันที่ 18 พฤษภาคม 2547 คณะรัฐมนตรีได้ให้ความเห็นชอบยุทธศาสตร์ไบโอดีเซล
  ตามที่กรมพัฒนาพลังงานทดแทนและอนุรักษ์พลังงาน กระทรวงพลังงานเสนอยุทธศาสตร์ดังกล่าว
  โดยมีเป้าหมายเพื่อส่งเสริมให้มีการผลิตไบโอดีเซลทดแทนน้ำมันดีเซลร้อยละ 3
  ของการใช้น้ำมันดีเซลในปี 2554 หรือคิดเป็นปริมาณไบโอดีเซล 880 ล้านลิตร/ปี
  ซึ่งจะประกอบด้วย การกำหนดให้ผสมไบโอดีเซลกับน้ำมันดีเซลในสัดส่วนร้อยละ 2
  กับน้ำมันดีเซลร้อยละ 98 ตั้งแต่ปี 2549 เป็นต้นไป ในพื้นที่ที่มีความเหมาะสม
  และทั่วทั้งประเทศในปี 2553
  เพื่อใช้ในภาคการขนส่งและส่งสริมให้ชุมชนผลิตไบโอดีเซลใช้ทดแทนน้ำมันดีเซลร้อยละ 1
  ของการใช้น้ำมันดีเซลในปี 2554 โดยใช้ทั้งภาคขนส่งและเกษตรกรรม อย่างไรก็ตาม
  ข้อจำกัดที่สำคัญประการหนึ่งในการผลิตไบโอดีเซลคือวัตถุดิบ
  ถ้าหากจะใช้น้ำมันไบโอดีเซลทั้งระบบต้องใช้พื้นที่ปลูกปาล์มน้ำมันถึง 7 ล้านไร่
  จากที่มีอยู่ในปัจจุบันประมาณ 2 ล้านไร่เท่านั้น
  ดังนั้นการผลักดันให้เกิดแหล่งพลังงานทดแทนดังกล่าวจะเป็นผลสำเร็จหรือไม่
  คงต้องดูว่ากลยุทธ์การขยายพื้นที่เพาะปลูกปาล์มน้ำมัน
  รวมไปถึงการเพิ่มประสิทธิภาพในการเพาะปลูก และการลดต้นทุนการผลิต
  ตามแผนยุทธศาสตร์ปาล์มน้ำมันของภาครัฐจะมีผลบังคับใช้อย่างจริงจังแค่ไหน

  ทั้งนี้ผู้ประกอบการในอุตสาหกรรมน้ำมันปาล์มส่วนใหญ่จะเน้นการผลิตน้ำมันปาล์มเพื่อใช้ประโยชน์ทางตรงและตอบสนองความต้องการในประเทศเป็นหลัก
  แต่ในบางสถานการณ์ที่มีผลผลิตออกมามากเกินความต้องการในประเทศ
  เนื่องจากสภาพดินฟ้าอากาศเอื้ออำนวย ราคาในประเทศตกต่ำ
  ในขณะที่ราคาน้ำมันปาล์มในต่างประเทศสูงกว่าราคาขายในประเทศ
  ก็จะทำให้มีการส่งออกเป็นครั้งคราว
  ไม่ได้เน้นการใช้ประโยชน์จากน้ำมันปาล์มในลักษณะของการแปรรูปเพื่อเพิ่มมูลค่า
  หรือการใช้ประโยชน์จากผลพลอยได้จากกระบวนการผลิตต่างๆ มากนัก ดังนั้นในอนาคต
  หากการพัฒนาอุตสาหกรรมปาล์มน้ำมันและน้ำมันปาล์มสามารถดำเนินไปตามแผนยุทธศาสตร์ปาล์มน้ำมันของภาครัฐได้อย่างมีประสิทธิภาพ
  รวมทั้งมีการศึกษาค้นคว้าวิจัยเพิ่มเติมของภาคเอกชนในการพัฒนาช่องทางการนำน้ำมันปาล์มไปใช้ประโยชน์ในด้านอื่นเพื่อเพิ่มมูลค่าให้น้ำมันปาล์ม
  อุตสาหกรรมก็จะมีแนวโน้มการขยายตัวที่มั่นคงได้ในระยะยาว
  ความผันผวนทั้งทางด้านราคาและปริมาณก็จะลดลงเป็นลำดับ นอกจากนั้น
  การพัฒนาอุตสาหกรรมปาล์มน้ำมันและน้ำมันปาล์มอย่างเป็นระบบ
  ก็จะทำให้ประเทศสามารถผลิตน้ำมันปาล์มเพื่อส่งออกอย่างต่อเนื่องได้อีกช่องทางหนึ่ง
  เพื่อระบายอุปทานส่วนเกิน และทำให้ราคาน้ำมันปาล์มมีเสถียรภาพมากขึ้น ทั้งนี้
  ผู้ประกอบการในอุตสาหกรรมน้ำมันปาล์ม
  รวมถึงเกษตรกรผู้ปลูกปาล์มน้ำมันต้องพัฒนาประสิทธิภาพการผลิต
  และบริหารต้นทุนการผลิตให้อยู่ในระดับต่ำควบคู่กันไป ในอนาคต
  จึงมองว่าศักยภาพของอุตสาหกรรมน้ำมันปาล์มของไทยมีแนวโน้มที่จะเติบโตได้ต่อไปทั้งตลาดในประเทศและตลาดส่งออก

  - สภาพการแข่งขันในอนาคต

น้ำมันปาล์มเป็นน้ำมันพืชที่มีราคาถูกกว่าน้ำมันพืชชนิดอื่น
และสามารถนำมาประยุกต์ใช้ได้หลากหลายทั้งในด้านอุปโภคและบริโภค
จึงทำให้ไม่มีปัญหาด้านตลาดรองรับทั้งในประเทศและต่างประเทศ
อีกทั้งยังมีแนวโน้มที่จะพัฒนาและขยายตัวต่อไปได้อีก
จะเห็นได้จากอัตราการบริโภคน้ำมันปาล์มต่อคนต่อปีของไทยยังคงอยู่ในระดับต่ำที่ประมาณ 9
กิโลกรัม ในขณะที่ตัวเลขเฉลี่ยของโลกอยู่ที่ประมาณ 19 กิโลกรัม นอกจากนี้
น้ำมันปาล์มมีส่วนแบ่งตลาดสูงสุดของน้ำมันพืชในประเทศไทย ประมาณร้อยละ 70
รองลงมาเป็นน้ำมันถั่วเหลือง น้ำมันมะพร้าว และอื่นๆ
แสดงให้เห็นแนวโน้มการขยายตัวสูงขึ้นของอุตสาหกรรมน้ำมันปาล์ม
อีกทั้งภาครัฐยังให้การสนับสนุนอุตสาหกรรมน้ำมันปาล์ม โดยมียุทธศาสตร์อุตสาหกรรมปาล์มน้ำมันปี
2547-2572 โดยกำหนดให้พื้นที่เพาะปลูกปาล์มน้ำมันและพื้นที่เก็บเกี่ยวในปี 2572 เพิ่มขึ้นเป็น 10
ล้านไร่ และ 9 ล้านไร่ ตามลำดับ ส่วนผลผลิตน้ำมันปาล์มเป็น 4.659 ล้านตัน

ทั้งนี้หากการเปิดการค้าเสรีอาเซียน (ASEAN Free Trade Area : AFTA)
เกิดขึ้นอย่างเต็มรูปแบบและรัฐบาลสามารถกำหนดระเบียบปฏิบัติและวิธีการนำเข้าที่ชัดเจนได้
ไทยสามารถนำเข้าน้ำมันปาล์มดิบจากต่างประเทศที่มีต้นทุนต่ำ
โดยเฉพาะในช่วงผลปาล์มภายในประเทศขาดแคลนและส่งผลต่อต้นทุนวัตถุดิบที่สูงขึ้น
โดยเสียภาษีไม่เกินร้อยละ 5 ซึ่งจะทำให้ในอนาคตอันใกล้นี้
อุตสาหกรรมน้ำมันปาล์มของไทยไม่เพียงแต่จะต้องแข่งขันด้านการตลาดกันเองในประเทศ
แต่จะต้องแข่งขันด้านต้นทุนการผลิตที่รุนแรงมากขึ้นกับประเทศผู้ผลิตอื่นๆ ดังนั้น ทั้งเกษตรกร
โรงงานสกัดน้ำมันปาล์ม
และโรงงานกลั่นน้ำมันปาล์มจำเป็นต้องปรับตัวเพื่อเพิ่มประสิทธิภาพการผลิตให้สูงขึ้น
และสามารถแข่งขันกับต่างประเทศได้ โดยนอกจากการขยายพื้นที่ปลูกปาล์มน้ำมันแล้ว
ยังต้องเพิ่มประสิทธิภาพในการเพาะปลูกปาล์มน้ำมัน ทั้งในแง่ของการเพิ่มผลผลิตเฉลี่ยต่อไร่
และการเพิ่มเปอร์เซนต์การให้น้ำมัน
รวมถึงการเพิ่มประสิทธิภาพในการผลิตทั้งการสกัดน้ำมันปาล์มดิบและการกลั่นน้ำมันปาล์มบริสุทธิ์

  อย่างไรก็ตามในปัจจุบันการนำเข้าน้ำมันปาล์มจากต่างประเทศภายใต้การเปิดการค้าเสรีตามข้อตกลงเขตการค้าเสรีอาเซียน
  โดยการลดภาษีนำเข้าเหลือร้อยละ 5 ตั้งแต่วันที่ 1 มกราคม 2546 ยังคงไม่มีความชัดเจน
  ทำให้อาจเป็นอุปสรรคในการบริหารจัดการในช่วงผลปาล์มขาดแคลน ส่งผลต่อต้นทุนวัตถุดิบที่สูงขึ้น
  หากมองในภาพรวม การควบคุมดังกล่าวนั้น
  ทำให้กลไกตลาดไม่สามารถทำหน้าที่ในการจัดสรรทรัพยากรเพื่อให้การผลิตมีประสิทธิภาพได้อย่างเต็มที่เป็นผลให้ประสิทธิภาพการผลิตต่ำและต้นทุนการผลิตสูงกว่าต้นทุนการผลิตของมาเลเซียและอินโดนีเซีย
  นอกจากนี้ ในปัจจุบันน้ำมันปาล์มบริสุทธิ์ที่ใช้บริโภคโดยตรงเป็นตลาดที่มีการแข่งขันสูง
  และมีความยืดหยุ่นต่อราคาสูง ดังนั้นพฤติกรรมของผู้บริโภคส่วนใหญ่
  จะให้ความสำคัญกับราคาของผลิตภัณฑ์ (Price) เป็นปัจจัยแรกในการเลือกซื้อน้ำมันพืช
  แต่ในอนาคต หากผู้ประกอบการสามารถควบคุมต้นทุนการผลิตได้
  คาดว่าการแข่งขันด้านราคาก็จะลดลงเป็นลำดับ ผู้ประกอบการจะต้องหันมาแข่งขันในเรื่องอื่นๆ
  มากขึ้น เช่น คุณภาพสินค้า (Quality) การสร้างความแตกต่างในตัวสินค้า
  เพื่อเพิ่มมูลค่าในตัวสินค้าให้กับผู้บริโภค เป็นต้น

3) การจัดหาผลิตภัณฑ์เพื่อจำหน่าย

  ก. ลักษณะการจัดให้ได้มาซึ่งผลิตภัณฑ์

  - การผลิต

  ปัจจุบัน บริษัทฯมีโรงงานตั้งอยู่ 2 แห่ง ดังนี้

1. โรงสกัดน้ำมันปาล์มดิบ ตั้งอยู่ที่ 99/9 หมู่ 2 ถ.สิเกา-ควนกุน ต.กะลาเส อ.สิเกา จ.ตรัง

+------------------------------------+----------+----------+----------+
|                                    | ปี 2546   | ปี 2547   | ปี 2548   |
+------------------------------------+----------+----------+----------+
| กำลังการผลิตเต็มที่ (หน่วย : ตัน-วัตถุดิบ)   |          |          |          |
+------------------------------------+----------+----------+----------+
|  แผนกผลิตน้ำมันปาล์มดิบ                 | 336,960  | 336,960  | 336,960  |
+------------------------------------+----------+----------+----------+
| แผนกผลิตน้ำมันเมล็ดในปาล์ม              | 34,445   | 34,445   | 34,445   |
+------------------------------------+----------+----------+----------+
| ปริมาณการผลิตจริง (หน่วย : ตัน-วัตถุดิบ)   |          |          |          |
+------------------------------------+----------+----------+----------+
| แผนกผลิตน้ำมันปาล์มดิบ                  | 114,552  | 114,595  | 50,571   |
+------------------------------------+----------+----------+----------+
| แผนกผลิตน้ำมันเมล็ดในปาล์ม              | 6,681    | 6,898    | 3,561    |
+------------------------------------+----------+----------+----------+
| อัตราการใช้กำลังการผลิต (%)            |          |          |          |
+------------------------------------+----------+----------+----------+
| แผนกผลิตน้ำมันปาล์มดิบ                  | 34       | 34       | 15       |
+------------------------------------+----------+----------+----------+
|  แผนกผลิตน้ำมันเมล็ดในปาล์ม             | 19       | 20       | 10       |
+------------------------------------+----------+----------+----------+
| อัตราเพิ่มของปริมาณการผลิต (%)          |          |          |          |
+------------------------------------+----------+----------+----------+
| แผนกผลิตน้ำมันปาล์มดิบ                  | 5        | --       | -56      |
+------------------------------------+----------+----------+----------+
| แผนกผลิตน้ำมันเมล็ดในปาล์ม              | -17      | 3        | -48      |
+------------------------------------+----------+----------+----------+

หมายเหตุ 1. จำนวนกะที่สามารถผลิตได้วันละ 3 กะ

  2. จำนวนกะที่ผลิตจริงวันละ 2 กะ หรือ 3 กะ (กะละ 8 ชั่วโมง) ขึ้นอยู่กับจำนวนผลผลิต
  ของผลปาล์มสด

  2. โรงงานกลั่นน้ำมันปาล์ม ตั้งอยู่ที่ 236 หมู่ 4 นิคมอุตสาหกรรมบางปู ถ.สุขุมวิท ต.แพรกษา

  อ.เมือง จ. สมุทรปราการ 10280

+------------------------------------+----------+----------+----------+
|                                    | ปี 2546   | ปี 2547   | ปี 2548   |
+------------------------------------+----------+----------+----------+
| กำลังการผลิตเต็มที่ (หน่วย : ตัน-วัตถุดิบ)   |          |          |          |
+------------------------------------+----------+----------+----------+
|   แผนกกลั่นน้ำมันปาล์มบริสุทธิ์             | 218,400  | 218,400  | 218,400  |
+------------------------------------+----------+----------+----------+
|   แผนกแยกส่วนน้ำมันปาล์ม               | 104,160  | 104,160  | 104,160  |
+------------------------------------+----------+----------+----------+
|   แผนกไฮโดรเจน                     | 13,440   | 13,440   | 13,440   |
+------------------------------------+----------+----------+----------+
|   แผนกเนยเทียมและไขมันพืชผสม          | 33,600   | 33,600   | 33,600   |
+------------------------------------+----------+----------+----------+
|                                    |          |          |          |
+------------------------------------+----------+----------+----------+
| ปริมาณการผลิตจริง (หน่วย : ตัน-วัตถุดิบ)   |          |          |          |
+------------------------------------+----------+----------+----------+
| แผนกกลั่นน้ำมันปาล์มบริสุทธิ์               | 166,059  | 190,658  | 201,604  |
+------------------------------------+----------+----------+----------+
| แผนกแยกส่วนน้ำมันปาล์ม                 | 88,914   | 102,010  | 83,888   |
+------------------------------------+----------+----------+----------+
|   แผนกไฮโดรเจน                     | 4,817    | 13,861   | 19,508   |
+------------------------------------+----------+----------+----------+
|   แผนกเนยเทียมและไขมันพืชผสม          | 23,427   | 24,816   | 14,193   |
+------------------------------------+----------+----------+----------+
|                                    |          |          |          |
+------------------------------------+----------+----------+----------+
| อัตราการใช้กำลังการผลิต (%)            |          |          |          |
+------------------------------------+----------+----------+----------+
| แผนกกลั่นน้ำมันปาล์มบริสุทธิ์               | 76       | 87       | 92       |
+------------------------------------+----------+----------+----------+
| แผนกแยกส่วนน้ำมันปาล์ม                 | 85       | 98       | 81       |
+------------------------------------+----------+----------+----------+
|   แผนกไฮโดรเจน                     | 36       | 103      | 145      |
+------------------------------------+----------+----------+----------+
|   แผนกเนยเทียมและไขมันพืชผสม          | 70       | 74       | 42       |
+------------------------------------+----------+----------+----------+
|                                    |          |          |          |
+------------------------------------+----------+----------+----------+
| อัตราเพิ่มของปริมาณการผลิต (%)          |          |          |          |
+------------------------------------+----------+----------+----------+
| แผนกกลั่นน้ำมันปาล์มบริสุทธิ์               | 12       | 15       | 6        |
+------------------------------------+----------+----------+----------+
| แผนกแยกส่วนน้ำมันปาล์ม                 | 15       | 15       | -18      |
+------------------------------------+----------+----------+----------+
|   แผนกไฮโดรเจน                     | 30       | 188      | 41       |
+------------------------------------+----------+----------+----------+
|   แผนกเนยเทียมและไขมันพืชผสม          | 82       | 6        | -43      |
+------------------------------------+----------+----------+----------+
|                                    |          |          |          |
+------------------------------------+----------+----------+----------+

หมายเหตุ 1. จำนวนกะที่สามารถผลิตได้วันละ 3 กะ ต่อแผนกการผลิต

2. จำนวนกะที่ผลิตจริง:-

  - แผนกกลั่น แผนกแยกส่วน และแผนกไฮโดรเจน ดำเนินการผลิตวันละ 3 กะ (กะละ 8
  ชั่วโมง)

  - แผนกเนยเทียมและไขมันพืชผสม ดำเนินการผลิตวันละ 1 กะ หรือ 2 กะ (กะละ 8 ชั่วโมง)
  ขึ้นอยู่กับปริมาณความต้องการของลูกค้าในแต่ละเดือน

ในส่วนของบริษัทย่อยซึ่งดำเนินธุรกิจเป็นผู้ผลิตผัก ผลไม้ เครื่องดื่มน้ำผลไม้ และกาแฟ
บรรจุกระป๋อง กล่อง UHT และขวดแก้ว ซอสและเครื่องปรุงรส มีโรงงานผลิต 2 แห่ง
ตั้งอยู่ที่จังหวัดลำปาง และจังหวัดนครปฐม มีกำลังการผลิตต่อปี ดังนี้

1. ผักและผลไม้บรรจุกระป๋องเท่ากับ 2,000,000 หีบมาตรฐาน

2. น้ำผลไม้

  - บรรจุกระป๋องเท่ากับ 1,000,000 หีบมาตรฐาน

  - บรรจุกล่อง UHT เท่ากับ 1,000,000 หีบมาตรฐาน

  - ประเภทและแหล่งที่มาของวัตถุดิบ

1. น้ำมันปาล์ม

วัตถุดิบที่สำคัญในการผลิตน้ำมันปาล์ม คือ ผลปาล์มสด ผลของปาล์มน้ำมันจะประกอบด้วยส่วนสำคัญ 2
ส่วนที่ให้น้ำมัน คือ ส่วนที่เป็นเนื้อของผล (Pericarp) ให้น้ำมันปาล์มดิบ (Crude Palm Oil)
และส่วนที่เป็นเนื้อในของเมล็ดในปาล์มให้น้ำมันเมล็ดในปาล์ม (Palm Kernel Oil)
อัตราการให้น้ำมันจะมีมากหรือน้อยขึ้นอยู่กับพันธุ์ ปริมาณน้ำฝน การบำรุงรักษา
และกรรมวิธีในการสกัด โดยเฉลี่ยแล้วเนื้อของผลปาล์มจะมีน้ำมันอยู่ร้อยละ 17-20
ส่วนเมล็ดในปาล์มจะมีน้ำมันอยู่ร้อยละ 40-45 น้ำมันปาล์มดิบ (Crude Palm Oil)
ที่สกัดได้จากผลปาล์มสดยังไม่สามารถนำไปใช้ประโยชน์ได้เนื่องจากมีสิ่งเจือปนในน้ำมัน เช่น
เศษผง กาก กลิ่น เป็นต้น จึงต้องนำไปผ่านขั้นตอนการกลั่น เพื่อให้ได้น้ำมันปาล์มบริสุทธิ์
(Refined Oil) ก่อน จึงจะใช้บริโภคหรือใช้ในอุตสาหกรรมได้

แหล่งเพาะปลูกปาล์มที่สำคัญอยู่ทางภาคใต้ในเขตจังหวัด กระบี่ สุราษฎร์ธานี ชุมพร ตรัง สตูล
พังงา ประจวบคีรีขันธ์ สงขลา นครศรีธรรมราช นราธิวาส ภูเก็ต และพัทลุง โดยร้อยละ 95
ของพื้นที่ปลูกทั้งหมดอยู่ในเขตจังหวัด กระบี่ สุราษฎร์ธานี และชุมพร
ซึ่งในปัจจุบันกระทรวงเกษตรและสหกรณ์ ได้กำหนดเขตเกษตรเศรษฐกิจปาล์มน้ำมันไว้ 9 จังหวัด
ได้แก่ กระบี่ สุราษฎร์ธานี ชุมพร สตูล ตรัง พังงา ระนอง นราธิวาส และนครศรีธรรมราช
โดยมีพื้นที่เพาะปลูก พื้นที่เก็บเกี่ยว
ผลผลิตและผลผลิตต่อไร่ของปาล์มน้ำมันที่ปลูกในประเทศไทยเพิ่มขึ้นทุกปี
ดังจะเห็นได้จากตารางข้อมูลของปี 2536-2548

+---------+---------------+-------------+------------+---------------+
| ปี       | พื้นที่เพาะปลูก    | พื้นที่เก็บเกี่ยว  | ผลผลิต      | ผลผล          |
|         |               |             |            | ิตต่อไร่(กิโลกรัม) |
|         | (พันไร่)        | (พันไร่)      | (พันตัน)     |               |
+---------+---------------+-------------+------------+---------------+
| 2536    | 963.62        | 716.00      | 1,526.78   | 2,132         |
+---------+---------------+-------------+------------+---------------+
| 2537    | 971.65        | 745.00      | 1,601.87   | 2,150         |
+---------+---------------+-------------+------------+---------------+
| 2538    | 1,000.00      | 959.89      | 2,255.29   | 2,352         |
+---------+---------------+-------------+------------+---------------+
| 2539    | 1,100.00      | 1,022.85    | 2,687.86   | 2,628         |
+---------+---------------+-------------+------------+---------------+
| 2540    | 1,200.00      | 1,096.62    | 2,681.29   | 2,445         |
+---------+---------------+-------------+------------+---------------+
| 2541    | 1,300.00      | 1,128.29    | 2,464.77   | 2,185         |
+---------+---------------+-------------+------------+---------------+
| 2542    | 1,400.00      | 1,245.86    | 4,050.69   | 3,251         |
+---------+---------------+-------------+------------+---------------+
| 2543    | 1,500.00      | 1,300.00    | 3,250.00   | 2,500         |
+---------+---------------+-------------+------------+---------------+
| 2544    | 1,500.00      | 1,380.00    | 4,400.00   | 3,180         |
+---------+---------------+-------------+------------+---------------+
| 2545    | 1,750.00      | 1,530.00    | 3,774.00   | 2,500         |
+---------+---------------+-------------+------------+---------------+
| 2546    | 2,000.00      | 1,600.00    | 4,860.00   | 3,038         |
+---------+---------------+-------------+------------+---------------+
| 2547    | 2,200.00      | 1,869.00    | 4,663.87   | 2,495         |
+---------+---------------+-------------+------------+---------------+
| 2548E   | 2,400.00      | 2,000.00    | 4,415.95   | 2,208         |
+---------+---------------+-------------+------------+---------------+

หมายเหตุ : ในปี 2548 คาดว่าเปอร์เซ็นต์น้ำมัน (Oil Extraction Rate : OER)
อยู่ที่ร้อยละ 17.80

ที่มา : ศูนย์สารสนเทศการเกษตร สำนักงานเศรษฐกิจการเกษตร / ประมาณการโดย ล่ำสูง

น้ำมันปาล์มดิบเป็นวัตถุดิบที่สำคัญในการผลิตผลิตภัณฑ์หลักของบริษัทฯโดยคิดเป็นประมาณร้อยละ 85
ของต้นทุนการผลิต ซึ่งน้ำมันปาล์มดิบได้จากการสกัดผลปาล์มสด แหล่งที่มาของวัตถุดิบของบริษัทฯ
แบ่งได้เป็น 2 แหล่ง คือ จากภายในประเทศและนำเข้าจากต่างประเทศ
โดยวัตถุดิบหลักมาจากแหล่งภายในประเทศ ซึ่งประกอบด้วย ผลปาล์มสด และน้ำมันปาล์มดิบ

ผลปาล์มสดที่ใช้ในการผลิตได้มาจากสวนปาล์มของเกษตรกรรายย่อย รายใหญ่
และนิคมสหกรณ์ในเขตพื้นที่ภาคใต้ของประเทศ บริษัทฯ
รับซื้อผลปาล์มสดป้อนเข้าสู่โรงงานสกัดของบริษัทฯ ที่จังหวัดตรัง เพื่อผลิตเป็นน้ำมันปาล์มดิบ
และป้อนเข้าสู่โรงงานกลั่นน้ำมันปาล์ม ที่นิคมอุตสาหกรรมบางปู

น้ำมันปาล์มดิบที่ใช้ผลิตผลิตภัณฑ์หลักของบริษัทฯ ส่วนหนึ่งได้จากโรงงานสกัดของบริษัทฯ ที่จังหวัดตรัง
และส่วนหนึ่งได้จากโรงงานสกัดน้ำมันปาล์มดิบทางภาคใต้ของประเทศไทย โดยในระยะ 3
ปีที่ผ่านมา บริษัทฯ ไม่มีการซื้อวัตถุดิบจากผู้จำหน่ายวัตถุดิบรายใดๆ ที่มีมูลค่าเกินกว่าร้อยละ 30
ของมูลค่าการซื้อวัตถุดิบทั้งหมด

2. ผักและผลไม้

วัตถุดิบหลักที่เป็นผักนั้น ได้แก่ ข้าวโพด ซึ่งบริษัทย่อยมีการส่งเสริมการเพาะปลูก
โดยให้เป็นเมล็ดพันธุ์แก่เกษตรกร และรับซื้อในราคาประกัน
ทั้งนี้เพื่อช่วยเหลือและแนะนำเกษตรกรในการเพาะปลูก และให้ผลผลิตมีคุณภาพตามที่บริษัทต้องการ
โดยมีพื้นที่ส่งเสริมประมาณ 19,000 ไร่

ในส่วนของผลไม้ บริษัทย่อยมีการรับซื้อวัตถุดิบดังกล่าวในฤดูกาลจากทั้งตัวแทนชาวสวน
ในราคาตามท้องตลาด

- สภาพปัญหาเกี่ยวกับวัตถุดิบ

ถึงแม้ว่าประเทศไทยมีศักยภาพในการพัฒนาอุตสาหกรรมปาล์มน้ำมันแต่การพัฒนาการใช้ประโยชน์จากปาล์มน้ำมันยังคงเป็นไปอย่างจำกัด
เนื่องจากไม่มีวัตถุดิบมากพอที่จะป้อนโรงงานอุตสาหกรรมตลอดทั้งปี
ดังนั้นน้ำมันที่ผลิตได้จะถูกนำไปใช้เพื่อการบริโภคเกือบทั้งหมด
การพัฒนาปาล์มน้ำมันให้ได้ผลผลิตสูงจำเป็นต้องมีการจัดการอย่างถูกวิธีและเป็นระบบ
โดยเฉพาะการจัดการสวนปาล์มน้ำมัน
ซึ่งเป็นกิจกรรมที่ต้องใช้เงินลงทุนสูงและเป็นไปอย่างถูกต้องตามหลักวิชาการ
ดังนั้นหากพิจารณาโครงสร้างอุตสาหกรรมปาล์มน้ำมันของไทยจะพบว่ายังด้อยกว่าประเทศมาเลเซียซึ่งเป็นผู้ผลิตรายใหญ่ในทุกระดับการผลิต
นับตั้งแต่คุณภาพผลผลิตปาล์มสด จนถึงขั้นตอนการผลิตน้ำมันปาล์ม
เนื่องจากประเทศมาเลเซียเป็นประเทศที่มีการพัฒนาปาล์มน้ำมันมานาน โดยได้พัฒนาพันธุ์ปาล์ม
ขยายพื้นที่เพาะปลูก และพัฒนาอุตสาหกรรมแปรรูป
จนก้าวขึ้นมาเป็นผู้ผลิตและส่งออกอันดับหนึ่งของโลก
นอกจากนี้ทางการมาเลเซียยังให้ความช่วยเหลืออุตสาหกรรมปาล์มน้ำมันในประเทศอย่างครบวงจร
เช่น การขยายพื้นที่เพาะปลูกเพื่อเพิ่มผลผลิต โดยขยายพื้นที่ไปยังสวนยางที่ให้ผลผลิตน้อย
ด้านการลงทุนรัฐบาลมาเลเชียได้จัดสรรที่ดินให้ทำสวนปาล์มคนละ 40 ไร่ และให้เงินกู้ดอกเบี้ยต่ำ
ให้ซื้อปุ๋ยในราคาถูก มีสถาบันวิจัยน้ำมันปาล์ม (Palm Oil Research Institute of
Malaysia : PORIM) ให้การสนับสนุนด้านพันธุ์ปาล์ม ให้คำปรึกษาด้านการปลูก และการตลาด
โครงสร้างการปลูกปาล์มของประเทศมาเลเซีย ประกอบด้วย
ผู้ปลูกปาล์มน้ำมันรายใหญ่ทั้งภาครัฐและเอกชน ร้อยละ 90
มีพื้นที่ปลูกปาล์มน้ำมันเกือบครึ่งหนึ่งของประเทศและมีผลผลิตเฉลี่ย 3 ตันต่อไร่ต่อปี
ซึ่งสามารถป้อนวัตถุดิบให้กับโรงงานสกัดน้ำมันปาล์มดิบและโรงงานกลั่นน้ำมันปาล์มบริสุทธิ์
ตลอดจนอุตสาหกรรมแปรรูปได้อย่างสม่ำเสมอตลอดทั้งปี
ทำให้มีต้นทุนต่ำทั้งต้นทุนการผลิตผลปาล์มสดและต้นทุนการสกัดน้ำมันปาล์ม
หากเปรียบเทียบกับผู้ปลูกปาล์มน้ำมันของประเทศไทยร้อยละ 90 เป็นเกษตรกรรายย่อย
ที่ปลูกกันตามธรรมชาติแบบกระจัดกระจายไม่มีการควบคุม พันธุ์ปาล์มน้ำมันที่ใช้ไม่มีคุณภาพ
และขาดการจัดการสวนปาล์มน้ำมันตามหลักวิชาการที่ถูกต้อง ทำให้ผลผลิตที่ได้มีคุณภาพไม่เหมาะสม
มีปริมาณการผลิตปาล์มน้ำมันไม่เพียงพอสำหรับป้อนภาคอุตสาหกรรมอย่างต่อเนื่อง
และทำให้มีต้นทุนการผลิตสูง นอกจากนี้เปอร์เซ็นต์น้ำมันที่ได้รับค่อนข้างต่ำเพียงร้อยละ 13-18
ในขณะที่มาเลเซียได้รับร้อยละ 20-22 อีกทั้งพื้นที่ปลูกบางส่วนไม่มีศักยภาพทำให้ได้ผลผลิตต่ำ
พื้นที่ที่เหมาะสมต่อการปลูกปาล์มต้องมีปริมาณน้ำฝนเฉลี่ยปีละ 1,800-2,000 ม.ม.ต่อปี
และไม่ควรมีสภาพแห้งแล้งเกิน 2 เดือน แต่พื้นที่ปลูกปาล์มของไทยมีปริมาณน้ำฝนเฉลี่ยเพียงปีละ
1,800 ม.ม. นอกจากนี้การใช้ปุ๋ยก็อยู่ในอัตราต่ำ
เนื่องจากขาดเงินทุนและเทคโนโลยีในการดูแลรักษา การกำจัดศัตรูพืช โรค แมลง
ทำให้ผลผลิตปาล์มสดที่ได้มีคุณภาพไม่เหมาะสมและมีปริมาณไม่เพียงพอป้อนโรงงาน
จากข้อจำกัดของวัตถุดิบส่งผลต่อเนื่องทำให้ต้นทุนการผลิตน้ำมันบริสุทธิ์ของไทยสูงกว่าของมาเลเซีย

จากการที่ผลผลิตปาล์มสดในประเทศมีไม่เพียงพอกับการผลิตน้ำมันปาล์ม
โดยเฉพาะในช่วงนอกฤดูกาลจะขาดแคลนน้ำมันปาล์มดิบมาก
รัฐบาลจึงอนุญาตให้นำเข้าวัตถุดิบจากต่างประเทศได้
ซึ่งแต่เดิมมีการใช้ระบบค่าธรรมเนียมพิเศษนำเข้าเป็นคราวๆ ไปในกรณีที่ขาดแคลนบางช่วง
แต่หลังจากต้นปี 2538 ไทยต้องเปิดตลาดนำเข้าตามพันธกรณีขององค์การการค้าโลก (WTO)
จึงมีการอนุมัติให้นำเข้าได้เพิ่มขึ้นตามความจำเป็น นอกจากนั้นการเปิดเสรี AFTA ซึ่งเริ่มในปี
2543 และเปิดเสรีเต็มที่ในปี 2546 โดยได้ปรับลดภาษีนำเข้าน้ำมันปาล์มให้เหลือร้อยละ 5
ตั้งแต่เดือนมกราคม 2546 ทั้งน้ำมันปาล์มดิบและน้ำมันปาล์มบริสุทธิ์
ก็จะทำให้สามารถลดแรงกดดันด้านวัตถุดิบขาดแคลนและราคาสูงลงได้บ้าง อย่างไรก็ตาม ในปัจจุบัน
รัฐบาลยังไม่ได้กำหนดระเบียบปฏิบัติและวิธีการนำเข้าดังกล่าว ซึ่งหากมีการนำเข้าได้อย่างเสรีจริง
ก็จะส่งผลกระทบต่อเกษตรกรรายย่อยที่มีผลผลิตต่อไร่ต่ำ
และโรงสกัดน้ำมันปาล์มที่มีประสิทธิภาพการผลิตต่ำและมีต้นทุนการผลิตสูง
ในขณะที่น้ำมันปาล์มดิบเป็นวัตถุดิบหลักของโรงงานกลั่นน้ำมันปาล์ม
และจากการที่ปริมาณวัตถุดิบภายในประเทศไม่แน่นอนในแต่ละฤดูกาล
อีกทั้งราคาวัตถุดิบยังคงมีความผันผวนซึ่งขึ้นอยู่กับปริมาณวัตถุดิบ
ส่งผลต่อประสิทธิภาพการผลิตของโรงงานกลั่นน้ำมันปาล์มบริสุทธิอยู่ในระดับต่ำ
ในขณะที่มีต้นทุนการผลิตที่สูงขึ้น

ในส่วนของวัตถุดิบที่เป็น ผัก และผลไม้ เป็นผลิตผลทางการเกษตรเช่นเดียวกับผลปาล์มสด ดังนั้น
ปริมาณผลผลิต และคุณภาพ จึงขึ้นอยู่กับสภาพภูมิอากาศ
และจะส่งผลต่อต้นทุนการผลิตและราคาในการจัดจำหน่าย

- การใช้วัสดุทดแทน

เนื่องจากบริษัทฯ มีโรงงานสกัดน้ำมันปาล์มดิบเป็นของตนเอง ซึ่งใช้วัตถุดิบหลัก คือ ผลปาล์มสด
ในการสกัดเป็นน้ำมันปาล์มดิบเพื่อป้อนเข้าสู่โรงงานกลั่นน้ำมันปาล์ม ที่นิคมอุตสาหกรรมบางปู
ได้ประมาณร้อยละ 25 ของการใช้น้ำมันปาล์มดิบทั้งหมด
เครื่องจักรของโรงสกัดน้ำมันปาล์มดิบดังกล่าว นอกจากจะใช้ผลปาล์มสดเป็นวัตถุดิบแล้ว
ไม่สามารถใช้วัตถุดิบชนิดอื่นๆ ที่จะให้ผลผลิตในรูปของน้ำมัน

ในส่วนของโรงงานกลั่นน้ำมัน ที่นิคมอุตสาหกรรมบางปูนั้น มีวัตถุดิบหลัก คือ น้ำมันปาล์มดิบ
ซึ่งเครื่องจักรดังกล่าว บริษัทฯ สามารถใช้กลั่นน้ำมันชนิดอื่นๆ ได้ เช่น น้ำมันถั่วเหลือง
น้ำมันมะพร้าว น้ำมันเมล็ดในปาล์ม น้ำมันข้าวโพด และน้ำมันเมล็ดดอกทานตะวัน เป็นต้น

- จำนวนผู้จำหน่ายวัตถุดิบ

โรงงานสกัดน้ำมันปาล์มดิบมีทั้งหมดประมาณ 59 โรงงาน
กระจายตัวอยู่ใกล้แหล่งปลูกปาล์มในภาคใต้ เช่น กระบี่ สุราษฎร์ธานี ชุมพร ตรัง และสตูล
โดยในช่วง 2 ปีที่ผ่านมา มีการเพิ่มขึ้นของโรงงานสกัดน้ำมันปาล์มมากกว่า 11 โรงงาน
และโรงงานที่มีอยู่เดิมก็มีการขยายกำลังการผลิต
สาเหตุที่โรงงานสกัดน้ำมันปาล์มดิบจะกระจายอยู่ใกล้แหล่งปลูกปาล์มนั้น
เนื่องจากเมื่อตัดผลปาล์มสดจากต้นจะต้องส่งโรงงานสกัดน้ำมันภายใน 24 ชั่วโมง
หากปล่อยทิ้งไว้จะทำให้น้ำมันที่สกัดได้มีปริมาณและคุณภาพลดลง

โรงงานสกัดขนาดใหญ่จะสกัดน้ำมันด้วยวิธีแยกเนื้อและเมล็ดออกจากกัน
เพราะคุณภาพน้ำมันปาล์มดิบที่ได้จะสูงกว่าวิธีสกัดทั้งผลโดยรวมเนื้อและเมล็ด
ซึ่งใช้กันมากในโรงงานสกัดขนาดเล็ก แต่ต้นทุนการผลิตก็สูงกว่าประมาณ 1.80 บาทต่อกิโลกรัม
อีกทั้งน้ำมันที่ได้จะเป็นน้ำมันผสมระหว่างน้ำมันจากเนื้อปาล์มและน้ำมันจากเมล็ดในปาล์ม
ทำให้เป็นการยากที่จะกลั่นแยกให้เป็นน้ำมันบริสุทธิ์ในขั้นตอนต่อไป
น้ำมันปาล์มที่ผ่านกระบวนการนี้จึงมีคุณภาพต่ำและราคาต่ำกว่าน้ำมันที่ได้จากการสกัดแยกเนื้อและเมล็ด

- สัดส่วนการซื้อวัตถุดิบในประเทศและต่างประเทศ

ในช่วงปีที่ผ่านมาบริษัทฯ
มีการนำเข้าน้ำมันปาล์มจากต่างประเทศเพื่อแบ่งบรรจุและส่งออกไปยังประเทศเพื่อนบ้าน
โดยมีมูลค่า คิดเป็นสัดส่วน ร้อยละ 1.89 ของมูลค่าการซื้อวัตถุดิบทั้งหมด

  ข. ผลกระทบต่อสิ่งแวดล้อม

โรงงานกลั่นน้ำมันปาล์มบริสุทธิ์ ในกระบวนการผลิตที่โรงงานกลั่นน้ำมันปาล์มบริสุทธิ์นั้น บริษัทฯ
มีวัตถุดิบหลักคือ น้ำมันปาล์มดิบ คิดเป็นประมาณร้อยละ 85 ของต้นทุนการผลิต
ซึ่งวัตถุดิบดังกล่าวสามารถผลิตได้เป็นผลิตภัณฑ์ต่างๆ
แม้กระทั่งผลพลอยได้ของผลิตภัณฑ์ก็สามารถนำมาปรับปรุงเปลี่ยนแปลงและพัฒนาเพื่อขายเป็นสินค้าของบริษัทฯ
ได้ ผลกระทบต่อสิ่งแวดล้อมที่เกิดจากวัตถุดิบเหลือใช้จากกระบวนการผลิตของน้ำมันปาล์ม
จึงถือว่ามีน้อยมาก

และเนื่องจากโรงงานของบริษัทฯ ตั้งอยู่ที่นิคมอุตสาหกรรมบางปู
ซึ่งมีการนิคมอุตสาหกรรมเป็นผู้ดูแลควบคุมการปล่อยของเสียต่างๆ ออกจากโรงงาน
ในกรณีของน้ำเสียทางโรงงานก็มีการบำบัดน้ำเสียในเบื้องต้นก่อนที่จะมีการปล่อยน้ำออกสู่การนิคมฯ
และการนิคมฯ ก็มีบ่อบำบัดน้ำเสียขนาดใหญ่ก่อนปล่อยลงสู่ที่สาธารณะอีกทีหนึ่ง
ปัจจุบันโรงงานไม่มีปัญหาเรื่องควันดำหรือฝุ่นละอองที่ปล่อยออกจากปล่องไอเสีย
เนื่องจากโรงงานได้เปลี่ยนชนิดของเชื้อเพลิงจากน้ำมันดีเซลและน้ำมันเตา
มาใช้ก๊าซธรรมชาติทั้งหมดตั้งแต่ปี 2540

โรงงานสกัดน้ำมันปาล์มดิบ สำหรับโรงงานสกัดน้ำมันปาล์มดิบของบริษัทฯ ที่จังหวัดตรัง
มีของเสียที่เกิดจากกระบวนการผลิตเช่น กะลาปาล์ม ทะลายปาล์มเปล่า เส้นใยปาล์ม เค้กสลัด
และขี้เถ้า ซึ่งโรงงานสามารถนำกากเส้นใยและกะลาปาล์มไปใช้เป็นเชื้อเพลิงสำหรับหม้อไอน้ำ
ทะลายปาล์มเปล่าสามารถนำไปขายหรือแจกฟรีให้เกษตรกรนำไปเพาะเห็ด
สำหรับสลัดเค้กและขี้เถ้าโรงงานนำไปถมที่หรือใช้เป็นปุ๋ย

ในส่วนของมลภาวะทางอากาศ ทางโรงงานมีการดำเนินการติดตั้ง Boiler 30 ตัน
เพื่อผลิตกระแสไฟฟ้าและลดปัญหาการเผาไหม้ โดยมีการตรวจติดตาม Dust Particulate
Emission เพื่อให้เป็นไปตามข้อกำหนดของกฎหมายสิ่งแวดล้อม

ด้านมลภาวะทางน้ำ
โรงงานได้มีการวางแผนการจัดการระบบบำบัดน้ำเสียที่ออกจากกระบวนการผลิต
รวมถึงน้ำทิ้งจากการอุปโภคบริโภคจากบ้านพักพนักงาน ดังนี้

1. ควบคุมปริมาณการใช้น้ำในกระบวนการผลิตเพื่อให้เกิดประสิทธิภาพสูงสุดและลดน้ำทิ้งเข้าสู่

ระบบบำบัดน้ำเสีย

2. มีการนำน้ำ Condensate จากทุกส่วนของโรงงานนำกลับเข้ามาใช้ ซึ่งสามารถลดการใช้น้ำที่

ต้องเติมไปในกระบวนการผลิตและเป็นการลดปริมาณน้ำเสียที่เกิดขึ้น

3.  ทำการสร้างรางรองรับน้ำฝนจากอาคารโรงงานเพื่อดึงน้ำจากส่วนนี้เข้าระบบน้ำดี
    เพื่อลดจำนวนน้ำทิ้งเข้าสู่ระบบบำบัด

4.  ติดตั้งระบบดักไขมันและตะกอนเพื่อปรับปรุงคุณภาพน้ำเสียก่อนปล่อยสู่ระบบบำบัด
    ส่วนน้ำมันที่ได้จากระบบดักไขมันจะส่งกลับเข้าสู่กระบวนการผลิตใหม่

5.  มีการใช้ประโยชน์น้ำที่ผ่านการบำบัดแล้ว เช่น น้ำเสียจากบ่อสุดท้ายไปรดสวนปาล์มของลูกค้า

6.  มีการจัดการให้ผู้รับผิดชอบในการดูแลระบบบำบัด เช่น ดูแลสภาพบ่อบำบัด คันบ่อ
    รวมไปถึงการตรวจสอบระดับน้ำ เพื่อควบคุมและดูแลมิให้น้ำมีการไหลออกสู่ภายนอกโรงงาน

7.  มีการตรวจติดตามคุณลักษณะน้ำเสียและปริมาณน้ำเสียก่อนเข้าและออกสู่ระบบบำบัด
    โดยเก็บตัวอย่างส่งห้องปฏิบัติการวิเคราะห์พร้อมมีที่ปรึกษาระบบบำบัด

8.  น้ำจากการอุปโภคบริโภคจากบ้านพักพนักงานจะนำเข้าสู่ระบบบำบัดน้ำเสียของโรงงานทั้งหมด
    มิให้มีการรั่วไหลออกสู่ภายนอกโรงงาน

9.  โรงงานมีแผนการขุดลอกบ่อบำบัดน้ำเสียอย่างต่อเนื่อง
    เพื่อให้มั่นใจว่าสามารถรองรับปริมาณน้ำเสียได้อย่างเพียงพอ

10. บริษัทฯ
    ได้มอบหมายให้สถาบันสิ่งแวดล้อมไทยศึกษาหาแนวทางในการดำเนินการและดูแลโรงงานอย่างต่อเนื่องเป็นเวลา
    2 ปี

ในช่วง 3 ปีที่ผ่านมา บริษัทฯ มีค่าใช้จ่ายในการลงทุนเพื่อควบคุมสิ่งแวดล้อมทั้งระบบประมาณ
21.78 ล้านบาท
อีกทั้งจากการที่บริษัทได้ผ่านการตรวจรับรองระบบมาตรฐานการจัดการด้านสิ่งแวดล้อม ISO 14001
บริษัทยังคงมุ่งมั่นในการรักษาสิ่งแวดล้อมอย่างต่อเนื่อง นอกจากนี้ในปี 2548
บริษัทยังได้ลงนามจ้างที่ปรึกษาต่อเนื่องจากปี 2547
เพื่อปฏิบัติงานตามโครงการแนวทางการปรับปรุงโรงงานที่จังหวัดตรัง ให้เป็นโรงงานสีเขียว
โดยร่วมกับสถาบันสิ่งแวดล้อมไทย การดำเนินงานโครงการดังกล่าวนอกจากจะรักษาสิ่งแวดล้อมแล้ว
ยังช่วยพัฒนาชุมชนในแถบจังหวัดตรัง และช่วยลดค่าใช้จ่ายที่ไม่จำเป็นของบริษัทได้อีกทางหนึ่งด้วย

โรงงานผักและผลไม้บรรจุกระป๋อง สิ่งที่เหลือจากการผลิต ได้แก่ เศษ เปลือกผลไม้
และน้ำทิ้งจากกระบวนการผลิต
ในส่วนของเศษและเปลือกซึ่งเป็นพืชผลทางธรรมชาติสามารถย่อยสลายเองได้
หรืออาจนำไปแปรสภาพเป็นอาหารสัตว์ หรือเป็นปุ๋ย ดังนั้นจึงไม่มีผลกระทบต่อสิ่งแวดล้อม
ในส่วนของน้ำทิ้งจากกระบวนการผลิต โรงงานของบริษัทย่อยทุกแห่งมีบ่อบำบัดน้ำเสียที่ได้มาตรฐาน
และมีการตรวจสอบเป็นระยะๆ นอกจากนี้บริษัทย่อยยังได้รับการรับรองระบบคุณภาพมาตรฐาน ISO
9001 จาก บริษัท SGS YARSLEY INTERNATIONAL CERTIFICATION SERVICES และ บริษัท
BUREAU VERITAS QUALITY INTERNATIONAL รวมทั้งได้รับ HACCP และ GMP “GOOD
MANUFACTURING PRACTICES” จากสำนักมาตรฐานสินค้าอุตสาหกรรม (สมอ.)

4) งานที่ยังไม่ได้ส่งมอบ

  -------ไม่มี-------